Herritarrek maila ona, Donostiako Maratoian - Lasarte-oria - Txintxarri.eus\nHerritarrek maila ona, Donostiako Maratoian\nTxintxarri Aldizkaria 2019-11-28 13:30\nAnabel Eleno herritarra Donostiako Maratoiko podiumean. Arg.: Txema Vallés\nNazioarteko 6.000 korrikalari, 41 lasarteoriatar, izan ziren Donostiako kaleetan barrena igande goizean. Azken egunetako euri eta haize bolada bortitzek 42. Donostiako Maratoiko parte hartzaileei utzi zieten protagonismoa. Herritarren artean, Anabel Elenoren lana da goraipatzekoa. Bere mailako lehen sailkatua izan zen\nIgandea goizean zaila zen Donostiako erdigunera gerturatzea. Izan ere, korrikalariek kaleak hartu zituzten Donostiako Maratoia zela eta.\nMaratoiko proban Collins Kipkorir keniarra, 2:11:57, eta Susana Cunha portugesa, 2:36:09, izan ziren garaileak. Maratoi erdian, Archie Casteel suediarra, 1:04:10, eta Norvegiako Annemari Kiekara, 1:15:55, izan ziren nagusi. John Borjesson suediarrak, 30:31, eta Aratz Rodriguez hondarribiarrak, 36:35, 10K probako garaikurrak lortu zituzten.\nLasarte-Oriako 41 herritarrek ere parte hartu zuten Donostiako Maratoiko hiru probetako batean.\n42 kilometroko proban bildu zen multzorik handiena, 20 korrikalari, eta distantzia honetako parte hartzaileetako bat izan zen ere podiuma zapaldu zuen herritar bakarra, Anabel Eleno. Lasarteoriatarrak beteranoen mailako 50 urte baino gehiagoko txapela eskuratu zuen. Anoetako Mini estadioko helmugara 3:03:43 iritsi zen Eleno. Marka ederra da, baina herritarra ez zegoen pozik egindako lanarekin, hiru ordutik behera egin nahi baitzuen proba.\nEleno, ordea, ez zen helmuga igaro zuen lehen herritarra. Aitor Otamendi izan zen ohore hori izan zuena. Ibilbidea 2:55:59 denboran egin zuen.\nMaratoi erdian ere Lasarte-Oriako 17 lasterkariko taldetxo bat bildu zen. 21 kilometroko proban, Gorka Gil izan zen herritarrik azkarrena, 1:13:59. Eta emakume mailan, berriz, Mari Carmen Olaso beteranoa, 1:33:59.\nAzkenik, 10K proban lau herritar besterik ez ziren izan. Julen Goena, 0:39:10 eta Rebeca Villanueva, 0:40:49 izan ziren azkarrenak euren mailetan.


—Hiru patton, mesedez.\nGrand Marnier, William Lawson eta Smirnoff botiletako likoreak irabiatu zituen Lizarbe barmanak, laranja azal eta gerezi banarekin dotore zerbitzatu aitzin.\n— Gure osasunari! —topa egin zuten hirurek.\n— Salvatore falta da, ordea.\n— Ez da gurekin izanen, bukatu dira haren egitekoak —argitu zien Petek—. Esan dezagun bere artelanak leku seguruan uztera erretiratu dela.\n— Salvatoreren eta Pedrotxoren alde orduan! —esan zuen Luisek.\n— Baiki. Denok ikasi dugu zerbait eta denontzat izan da onuragarria.\n— Zer atera duzu ba zuk honetatik? —galdetu zion Martinek, jakin nahi baitzuen zein izan ziren Pete Domezainen xedeak astebete hartan.\n— Deus ez eta gauza garrantzitsuak, aldi berean zuen eskumenetik kanpo daudenak. Kontu batzuk ez esatekoak direla jabetu zarete zuek; nik, berriz, helburuak bazter bidez lortzen ikasi dut.\n— Zeure gisara gobernatu gaituzu —protesta egin zuen Martinek—. Belatz begiz kontrolatu gaituzu lehen egunetik. Eskubidea izanen dugu ba ez dakiguna galdetzeko!\n— Esan dezagun zuei dagozkizuenak soilik ezagutu behar zenituzketela. Bestelakoak ez.\n— Kopon! —Luis gogaitzen ari zen—, espioiek bezala mintzatzeko modu horrek ez digu onik egiten. Zakurra eta katua ematen duzue. Uste nuen ospakizun bat zela hau!\n— Eta halaxe da. Kontent gaude hirurok garbi atera dugunarekin.\n— Baina oraindik zerbait aditzeko ere bagaude, ezta? Militarrek auto istripua izan zuten atzo...\nMartinen errezeloak eta kezkak uxatu zituen Pete Domezainek:\n— Guardia zibilek prestatu zuten segada, istripu itxura izan zezan. Enborra paratu zieten bidean eta militarrek huraxe jo zuten lainopean. Maleta ebatsi zieten, baina hura irekitakoan egunkari paperak besterik ez zituzten aurkitu. Gendulainek eta Goñik ziria sartu dietelakoan daude guardia zibilak egunkariz betetako maletaren kontu horrekin, amu bat izan dela, eta beraz diruak mugako beste bide batetik iritsi direla Donibane Garazira.\n— Biribila! —poztu zen Martin—. Baina zuk nola dakizu hori guztia?\n— Iturriak ura dakar beti, goiz edo berant.\n— Ados, ez esatekoen multzokoa da hori...\n— Hain zuzen ere. Baina beste iturri bat ere zabaldu zait —segitu zuen Petek— ospitalean Gendulain kapitaina bisitatzen izan naizenean.\n— Zer moduz dago? —galdetu zuen Luisek.\n— Gerritik behera igeltsua besterik ez du. Morfinaz lokartuta daukate.\n— Ezin izan duzu harekin solas egin...\n— Baina Goñi lotinant-koronelarekin bai. Hantxe zegoen bere benda eta guzti. Alvarez sarjentuak eraman du Gendulain ikustera.\n— Suak hartuta dabil. Sinetsita dago ez dela istripua izan, bide hura ongi ezagutzen dutela jakinarazi dit, ez dela zuhaitz erori baten enborra izan, berariaz botatakoa baizik. Halako batean Zabaleta lodikotea ere agertu da ospitalean, eta eztabaidan aritu dira aparte batean. Baina hori La Campanan kontatuko dizuet, dagoeneko Josefak prest izanen baitu afaria.\n— Tokia hartzera joan al zara ba?\n— Atzo sobera gelditu zitzaizkion itsaski batzuk jarriko dizkigula ulertu diot. Txipiroiak aipatu ditu. Baietz esan diot, berari egokien iruditzen zaiona. Egia esan, ez dakit zer diren.\n— Kalamarak. Plateraren aurrean zer aurpegi ipintzen duzun ikusi nahiko du.\nMaisonnaveko kafetegian aurreko egunetan baino sosegatuagoa zegoen filmazio taldea, dena zen atseginezko tratua eta festarako giroa, lanak ongi burutu izanaren ordaina merezi dutenen fribolitatea, nekearen nagiarekin nahasian. Makillajeko Margareti azken agurra egitera joan zen Luis. Losintxaka jardun zuten bazter batean, beste batzuk ari ziren antzera. Martini iruditu zitzaion, haiek biak larrutan ibiliak zirela inoren begietatik landa, nahiz eta maitaketa haien berri ziur aski jakinen zuen Pete Domezainek. Margaretek despedidako musua eman zion Luisi, Warren Beatty eta Natalie Wood balira bezala, eta Giseleren laztanen premian zegoela sentitu zuen Martinek ere.\nBien bitartean Domezain hiru gizon helduren eskuak estutzen ari zen ate ondoan. Laukotearen elkarrizketa atal bat entzun zuen kalerakoan, zinegotziren bat ustelkeria urbanistikoan harrapatu zutela, eta alkateak ez zuela osasun itxura onik, edo halako zerbait; Martin harrituta geratu zen, nolatan Petek beti topatzen zuen modua horrelako solasaldietan egoteko.\n— Zuk toki guztietan dituzu ezagunak. Nortzuk ziren horiek?\n— Jauntxo batzuk. Euliak kakaren inguruan bueltaka.\nEta Martinek ez zuen jakin zer pentsatu. Aste hartan Luis eta biak izan ote ziren euliak?; edo, alderantziz, Domezain bera?\nLehendabiziko egunean amerikanoa kafetegian hurbildu zitzaienean, Martin liluratuta geratu zen haren kontuekin: Aezkoako izeba, Kaliforniako osaba artzaina, gerrako pasadizoak Europan. Ez ote zen dena gezurra eta abarra, attrezzoa eta efektu espezialak? Eta honaino helduz gero, zalantza egin zuen Martinek: ba ote zen mundu osoan Pete Domezain izeneko inor?\nLa Campanan bakarrik zeuden afaltzeko, astelehen buruzuria izaki. Josefak krispillaz beteriko erretilu bat ekarri zuen aurrena, ahate errota zatiekin eta perrexil xehatu ugariz. Erdi hutsik zen botila batetik ardo zuri gozo sorta bat zerbitzatu zien sukaldera alde egin baino lehen.\n— Kontatu egiguzu, Pete. Zertan izan da Zabaletaren eta Goñiren arteko ika-mika?\n— Zatika baino ez dut aditzerik izan. Edozein gisaz, Goñik esan dio Fonsecaren taldeko guardia zibilek atxiki dutela maletako dirua, eta laster izanen dutela mendekua hartzeko parada. Zabaletak ez du bere burua horretan katramilatzeko batere gogorik, agian galtzeko gehiago izanen duelako irabazteko baino. Eta, aldiz, tematuta dago Goñi; uste baitu Alvarez lapiko-txikia denez, guardia zibilek haren bitartez antzeman zutela maleta mugaz bestaldera pasatzeko militarren asmoaren arrastoa.\n— Horrek esan nahi du —lasaitua hartu zuen Luisek— gure susmorik ez dutela. Arriskutik libre gaude.\n— Zergatik ez? —asaldatu zen Martin.\n— Argaraiko txaletean koadro batzuk falta direla esan baitio Zabaletak Goñiri. Lapurreta izan dela sotoan, orain ez diola maletako diruak axola, benetan garrantzia dutenak artelanak direla, eta horien peskizan jarri behar dituztela indar guztiak. Goñiri ez zaizkio koadroak inporta, hark diru freskoa besterik ez du buruan, eta orduan izan da bien arteko eskatima.\n— Baina koadroak Salvatorek eraman ditu...\n— Basianoren mihise bat duzue. Esan dezagun leherkari bat daukazuela esku artean. Kontuz ibiltzen ez bazarete, koadro horrek sala zaitzakete eta, orduan, finita comedia! Gogoratu nola harrapatu zuten Miarritzeko martxant hura.\n— Zeuk eman zenigun leherkari hori —kexatu zen Martin—, guk eskatu gabe.\n— Nik ez zaituztet sekula engainatu. Leialak izan gara denok.\n— Erdizka mintzo zarenez, gaizki ulertu ez badizut —esan zion Martinek—, Basiano aldi baterako zure eskuetan uztea da zure proposamena. Ez da hala?\n— Hemen! Badatoz Josefaren txipiroiak —moztu zuen Domezainek.\nPlater beltzak ipini zizkien aurrean. Burlaizezko imintzio bat egin zuen Luisek, baina Petek espanturik gabe dastatu zituen, Josefak espero ez zuen deliberamendu biziz.\n— Arrunt onak. Nola prestatzen dituzu?\n— Pazientzia handiarekin. Tipula gorri franko, oliba olioa, baratxuria, piper berdea, ardo zuria, tomate tanta batzuk eta txipiroiaren tinta.\n— Hori da dena?\n— Sukalde bakoitzak baditu bere sekretuak, zurean ere izanen dira.\n— Honek inork baino sekretu gehiago ditu, Josefa —irri egin zuen Martinek—. Amerikanoek inork baino gehiago beti.\n— Sekreturik gabe ez dago leialtasunik —esan zion Domezainek.\n— Baina zein da lehena? —galdetu zuen Luisek—, arrautza ala oiloa?\n— Biak dira bat, eta bat bitan erditzen da —bota zuen Josefak, sukaldera aienatu aurretik—. Ez ahantzi, leialtasunak traizioa ekar lezakeela.\nMartinek pentsatu zuen astebetean sekretu truke ikaragarria agitu zela, baina handik geroetan parada izanen zela beste hainbatentzat.\n— Traizio guztiak dira leialtasunaren aldean mendreak —nabarmendu nahi izan zuen Domezainek—. Zeuek ere engainatu dituzue zuen agintariak...\n— Zeure laguntzarekin, dena esan behar baldin bada —ohartarazi zion Martinek.\n— Eta bidenabar geure arteko leialtasuna finkatu dugu. Horrela bilakatu gara indartsuagoak, konpromisoa hartu dugu elkarrentzat lan egiteko, konfiantza horrekin erdietsi du nork bere onura.\n— Esan dezagun, zuk ohi duzun gisan —zehaztu zuen Martinek—, beste botere baten alde lerrokatu garela. Ez gaitezen tronpa!\n— Baina zer arraio da hau? —Luis aspertuta zegoen—, xake partida bat ala ospakizuna?\nZigarreta bat piztu eta zutitu egin zen Pete Domezain.\n— Azken gaua da —esan zuen ke bafada bat botaz batera—. Goazen Casa Marinara!


Bloga - : Euskal Herriko AEK\nZer da aek\nRSS iturri honetara harpidetu\nZer egin dezaket etxean geratu behar badut?\nIstorio gehiago > Birusak ·EzGaituMututuko Twitter eta Facebook\nXaviren esperientzia online ikastaroan\nXavi Reusekoa da eta bertan bizi da eta euskara ikasten du AEKn. Online ikastaroa egiten ari da gurekin eta oso pozik dago!\nEgungo egoeragatik, aurrez aurreko taldeetako ikasleek, Xavik bezala, beste era batean jasotzen ari dira eskolak (Skype, Google Duo, Whatsapp, e-posta...). Birusak ez gaitu mututu/ko eta gure jardunean jarraitzeko ahalegin guztiak egiten ari gara.\nApiriletik aurrera, online ikastaro gehiago!\nHonako ikastaro hauek eskainiko ditugu, apiriletik aurrera, online: boga ikastaroak, itzulpegintza ikastaroa, eta azterketak prestatzeko ikastaroak (A1, A2, B1, B2, C1 eta C2).\nBoga metodologia oinarri hartuta online ikastaroak.\nHiru hilabete (72 ordu, 222 €), sei hilabete (144 ordu, 444 euro)\nMintza-saioak aparte kontratatu behar dira (ordubete astero).\nSolteak (43,75 € ordua) eta taldean (5 pertsona gutxienez; 8,75 euro ordua).\nHasierako unitate baten eredua hementxe.\nItzulpengintza ikastaroa. Apirilaren 20etik ekainaren 19ra.\n30 orduko ikastaroa. 246 €. Programa hemen.\nAzterketak prestatzeko 30 orduko ikastaroak.\n30 orduko ikastaroak. A1etik C2 atarikora: 161 €\n30 orduko ikastaroa, C2 201 €\nBirusak EZ GAITU MUTUTUKO\nOrain mintzapraktika taldeak (berbalagunak, mintzalagunak, mintzakideak) online batzen dira, eta zuontzat; jolasak, lehiaketak, tailerrak bideratzen ari gara.\nPRAKTIKATUko lagunok zuen ondoan egongo gara euskaraz praktikatu eta bizi nahi dugulako.\nInformazioa: birusak #EzGaituMututuko\nEUSKARAZ KOOP. E.ren Ohiko Batzar Nagusia atzeratuko da\nEuskaraz Koop. E.ren Estatutu Sozialetako 32. artikuluan xedatutakoari jarraituz, Artezkaritza Kontseiluak Euskaraz Koop. E.ren Ohiko Batzar Nagusirako deialdia egin zuen martxoaren 28rako.\nUne honetan ezarritako larrialdi egoeraren ondorioz, ezinezkoa da bazkideon osasuna zaintzeko eskatzen diren segurtasun bermeak betetzea eta, ondorioz, 2020ko martxoaren 17an burututako Artezkaritza Kontseiluaren bileran OHIKO BATZAR NAGUSIA ATZERATZEA erabaki dugu.\nLarrialdi egoera hau normaltzen denean, deituko dugu berriro.\nAitziber Balantzategi Ibargoitia\nBilbon, 2020ko martxoren 17an\nGrabazio-lehiaketa: “Barnetegitik, zein da zure oroitzapenik maiteena?”\nInoiz egon zara barnetegiren batean? Oroitzapen polit piloa izango dituzu, ezta? Bada, orain duzu horretaz profitatzeko aukera!\nBarnetegiko zure oroitzapenik maiteena zein den konta iezaguzu grabaketa batean, audioz zein bideoz, eta bidal iezaguzu. Kontakizunik onena sarituko dugu bi lagunentzako bi eguneko egonaldi batekin, Zugarramurdiko Graxiana aterpetxean eta motxila!\nLehiaketan barnetegiren batean izan den edonork parte har dezake, parte hartzea guztiz irekia baita.\nPasadizoak ezaugarri hauek eduki behar ditu:\nGehienez, minutu bateko grabazioa izan behar du.\nZure ahotsa entzun nahi dugu; beraz, audio edo bideo bidez egin dezakezu (telefonoa erabil dezakezu).\nAudioak maiatzaren 24ra arte bidal ditzakezu.\nGoiko galdera erantzun behar duzue: “Barnetegitik, zein da zure oroitzapenik maiteena?”.\nAIZU! Aldizkariaren atal berria den arren, dagoeneko hamabost lagun pasa dira bertatik. Heldu aroan, euskaltegian, euskara ikasi duten pertsonak, alegia.\nHaiek ezagutzeko aukera edukitzeaz gain, euskara ikasteko lagungarriak diren aholkuak, trikimailuak eta testigantzak aurkituko dituzue. Harrapatu aukera!\nMarija Louvric (Osijek, Kroazia, 1988) https://labur.eus/XNi3k\nAlvaro Valera Belmonte (Murtzia, Espainia, 1989) https://labur.eus/2W80n\nYasmine Khris Maansri (Marseilla, Frantzia, 1996) https://labur.eus/bk7V0\nIñigo Fdez. de Martikorena (Begoña, 1972) https://labur.eus/SnCqs\nRuben Sanchez Bakaikoa (Zaragoza, 1975) https://labur.eus/8U0F6\nSara Agnetti (Parma, Italia, 1984) https://labur.eus/CLhtr\nTamara Delgado Valerio (Mendabia, 1993) https://labur.eus/2iEF4\nArantxa Cerezo Baselga (Altza, 1972) https://labur.eus/WsXSu\nManu Bendala (Sevilla, Andaluzia, 1983) https://labur.eus/TbV0f\nAlberto Ladron Arana (Iruñea, 1967) https://labur.eus/u13NL\nJustine Quincarlet (Roazhon, Rennes, 1988) https://labur.eus/MsFGb\nMonika Jimenez (Bilbo, 1973) https://labur.eus/ldluk\nDaniel Sanz Cordero (Madril, Espainia, 1978) https://labur.eus/37wLq\nKarlos Cid Abasolo (Madril, Espainia, 1963) https://labur.eus/oMAdh\nAlessandro Ruta (Milan, Italia, 1982) https://labur.eus/fjsdK\n'Hamaika Gara' manifestuarekin bat\nAEK-k aldekotasuna adieraziko dio Gure Eskuk, gainontzeko eragileekin batera, martxan jarri duen Hamaika Gara herri ekimenari.\nAltxa. Sinatu. Erabaki.\nAEKn ere bat egiten dugu Mugimendu Feministak deitu duen zaintzak kudeatzeko mahaiarekin\nDuela hiru egun, Euskal Herriko Mugimendu Feministak deialdia egin zien Euskal Herriko eragile nagusiei, Covid-19 gaitzak sortu duen egoeraren aurrean; bertan, eskatzen du mahai tekniko bat osatzea, berrogeialdiak larritutako krisi-zaintzari heltzeko. AEKn ere bat egiten dugu manifestu horrekin, eta, ere berean, mugimendu feministari nahiz Euskal Herriko eragileei geure prestutasun osoa erakusten diegu, eman behar diren urratsetan parte hartzeko.\nAurten adierazi genuen bezala, AEK-k abian du lau urteko berdintasun-plana, egunerokoan ikuspegi feminista txertatzeko asmoz, hel diezaiogun. AEK-k indarrean du 2019-2023 epealdirako berdintasun-plana\nEuskara ikasleentzako bertsoa Jon Maiaren eskutik\nJon Maia bertsolariak Twitterren abian jarri duen ekimena aprobetxatuta, gonbidapena egin genion euskaltegietako ikasleei bertso bat idazteko. AEKren izenean, Jon, ESKERRIK ASKO!\nEuskara ikasleok, hemen duzue:\nMilaka ikasle zuen etxetan\nbaina euskara ez da hustuko\nnahiz eta gelak ez bete\nzenbat ahalegin, zenbat denbora\nzenbat amets, zenbat neke\nZenbat “baneki”, zenbat “bagina”\nzenbat “ahal da”, ”baliteke”\nBeste baldintza bat sartu zaigu\nez muga eta ez epe…\nhizkuntzen azkena izan daiteke\nbaina ikasleak, zuek bai, zuek\nnola utzi esateke...\nDoinua: Martxa baten lehen notak\nJarraian jasotako bertsioak dauzkazue. Eskerrik asko!\nLorea (Iruñerriko AEK-ko irakaslea)\nRosa (Barakaldoko AEK-ko ikasle ohia)\nAEKren oharra, Koronabirusa dela eta\nAurrez-aurreko irakaskuntza jarduerak (eskolak, tutoretzak, mintza-saioak...) eten ditugu Euskal Herri osoko AEK euskaltegietan. Hala ere, lanean segitzen dugu: gure ikasleekin aktibitate didaktikoa urrunetik mantentzen saiatuko gara, teknologiak ematen dizkigun aukerak baliatuz. Mintzapraktika-jarduerak, normalizazio-egitasmoak, itzulpen-zuzenketa zerbitzua, AIZU! aldizkaria... gure jarduera osoa aurrera segitzen dugu, baita 22. KORRIKA ere prestatzen.\nHarremanetan jar zaitezkete zuen irakaslearekin, dinamizatzailearekin, teknikariarekin eta abarrekin. Bestela, erabili webgunearen hasierako orrialdean dagoen formularioa edota telefono orokorra: 673 200 100\nAurten ere udako ikastaroak egongo dira. HEMEN duzu, adibidez, udako online ikastaroen eskaintza.\nBestalde, ezohiko egoera honen ondorioz, oraindik ez dakigu nolakoak izango diren udako ikastaroak. Barnetegiak egin ahal izango diren aztertzen ari gara; badaezpada, hemen dituzu datak eta gurekin harremanetan jartzeko modua.\nAzkenik, euskaltegietako udako ikastaroak bai egingo ditugu, nahiz eta nola zehazten ari garen.\nNahi baduzu, deitu edo bidali mezua hurbilen duzun euskaltegira, ikusi\nEskerrik asko eta heldu goiari!\n"Igogailua", podcast bidezko fikziozko saila\nSail honetan topatuko dituzu Igogailua fikziozko sailaren kapitulu guztiak.\nEntzuteko eta gozatzeko ez ezik, Igogailuak euskara lantzeko ere balio izango du. Izan ere, Igogailuaren bost kapituluak ardatz, ariketa sorta prestatu eta sareratu dugu AEKn. Kapitulu bakoitzarekin lotuta, zenbait lanketa topatuko ditu erabiltzaileak: bai podcasta entzun aurretik bai entzun ostean egin beharrekoak. Guztiak edonork libreki egiteko moduan, hau da, erregistratu beharrik gabe. HEMEN\nIgogailua, AEK-k eta Hiru Damatxok ekoitzitako podcast bidezko fikziozko sail bat.Gidoia eta edizioa: Hiru Damatxo. Ahotsak: Nerea Arriola eta Nerea Aranburu aktoreak\nAngel Ibisate euskaltzain urgazlea eta Arabako AEK-ko sortzaileetarikoa zendu da\nB1 mailako (Ipar Euskal Herrian) azterketa gainditu nahi duzu ?\nMartxoko AIZU! hemen da\nErrigora: kanpaina berria martxan!


Doako WiFi sarea handituko du Muskizko Udalak. Deia, Noticias de Bizkaia\n15.000 euroko inbertsioa egingo da\nDoako WiFi sarea handituko du Muskizko Udalak\nErrota Zaharren, Autonomian, San Juanen, El Cruceron, Pobeñan, Meatzarin, La Glorieta parkean, eta Udal Kiroldegiaren inguruan\ndeia.eus - 2018(e)ko urriaren 4a, osteguna - 11:06etan eguneratua\nDoako WiFi sarea handituko du Muskizko Udalak (muskiz.org)\nMuskizko Udalak 15.000 euroko inbertsio bat egin du WiFi sarea handitzeko eta zabalagoa egiteko. Udal komunikazio sarearen bidez, saltokietara, bide publikoetara eta aisialdi guneetara helduko da.\nBILBO. Instalazio berriari esker, Muskizko auzotarrek eta bisitariek dohainik izango dute Internet, Errota Zaharren, Autonomian, San Juanen (plazan eta merkataritza gunean), El Cruceron, Pobeñan, Meatzarin, La Glorieta parkean, eta Udal Kiroldegiaren inguruan (skate park eta egingo diren igerilekuak).\nDoako WiFi zerbitzua eskuratu ahal izateko, udal webgunera jo daiteke, eta ezarritako baldintzak onartu eta gero, sarean nabigatu ahalko da. Doako zerbitzu hau, gune bakoitzean, orotara, 200 pertsona inguruk erabili ahalko dute une berean.\nTeknologia berriak herritarrei hurbiltzeko politikaren barruan, Muskiz udalerri digital eta adimentsu bihurtzea da egitasmo honen helburua. 2015ean panel digitalak elikatzeko sare bat instalatu zen, CCTV sistema baten bidez, iraunkortasunaren eta Smart City delakoaren barruan, eta orduan sare hori gerora era progresiboan handitu ahal izatea aurreikusi zen, betiere era irisgarrian, udalerrian komunikazio eta informazio digitalizatuko sistemak eskaini ahal izateko.\nGero eta beharrezkoagoa da gure bizimodua iraunkortasunari begira eraikitzea eta premia horri erantzuten diote Smart Cityek. Horrela, hiri hauek azpiegituraz, berrikuntzaz eta teknologiaz hornitzen dira, CO2 isurketak txikitzeko eta energia kontsumoa murrizteko.\nAlcoa cierra las plantas de Avilés y A Coruña con 700 trabajadores


AZPIEGITURA HANDIEN AGINTALDIA | Mundua | Berria\nJoan den azaro amaieran ezohiko neurri bat hartu zuen Mexikoko presidente Andres Manuel Lopez Obradorrek, eta interes nazionalekotzat jo zituen gobernu federalaren azpiegitura proiektu guztiak. Neurri horren bidez, lan horiek abiatzeko baimenak onartzera behartzen ditu administrazioak, eta bost eguneko gehienezko epea uzten die horretarako. Gainera, aukera du horiei buruzko informazioa sekretupean gordetzeko, «estrategikoak» direla argudiatuta.\nAzpiegitura horietako asko indigenen lurretan ari dira egiten, herrien borondatearen aurka eta, maiz, herritarren osasuna eta bizimodua arriskuan jarriz. Lopez Obradorren esanetan, herritarren onespena jaso dute gehienek, kontsulten bidez. Baina horietan ere azpijokoa egin eta galdeketak manipulatu izana leporatu diote. Jarraian azpiegitura horietako batzuk:\nLopez Obradorren gobernuak bultzatu duen proiektu handiena da. 1.525 kilometro zeharkatuko ditu, eta bost estatutatik igaroko da; bidean hemezortzi geltoki izango ditu. Turismoa erakarri eta 100.000 lanpostu sortuko dituela esanez bultzatu du Mexikok proiektua. Bestelako iritzia dute, ordea, hark zeharkatzen dituen lurretan bizi diren herri indigenek eta ingurumenaren aldeko erakundeek.\nYucatan penintsulan bizi diren maia indigenek gogor egin dute trenaren aurka. Euren kultura turistak erakartzeko baliatzea egozten diote gobernuari. Lanpostuak sortzeko aukerak ere ez ditu asebetetzen; askok gertutik ezagutzen dituzte gune turistiko handietako lanpostuak: soldata txikiak, baldintza txarrak eta epe motzeko kontratuak. Ez dute halakorik nahi beren seme-alabentzat.\nKezka iturri da ingurumenari egingo dion kaltea ere. Trenak biosferaren erreserba bat zeharkatuko du Selvan, 426 kilometroan, eta geltoki bat jarriko diote Calakmulen, gizateriaren ondare izendatutako gunean. «Tren hori ez da maia, ez da herri indigena horrek eskatu edo bultzatutako proiektu bat, ez dituelako haien beharrak asebetetzen», salatu du CNI Batzar Nazional Indigenako kide Angel Sulubek. Erakundeak gaitzetsi du trena igaro ahal izateko 144 hektarea baso suntsitu dituztela, eta zuhaitz mozketa asko «beharrezko baimenik gabe» egin dituztela.\nErakundeak auzitara ere jo du, eta gaur-gaurkoz hemeretzi salaketa aurkeztu ditu ingurumenaren aurkako erasoengatik, eta herri indigenen osasun eskubidea eta kontsultarako eskubideak urratzeagatik. Bide judiziala, ordea, oso motel doa, eta askok gobernuari berari leporatzen diote atzerapena.\nAtzerriko enpresa askok dituzte interesak Morelosen, eta, noski, baita Mexikoko Gobernuak berak ere. EZLN Askapen Nazionalerako Armada Zapatistak eta CNIk berak salatu dutenez, proiektuan parte hartzen ari direnen artean daude Espainiako Elecnor, Enagas eta Abengoa. Egitasmo handia da, Tlaxcala, Puebla eta Morelos eremuak industrializatzea helburu duena, besteak beste argindarra lortzeko erregai fosilak baliatuz. Herri indigenek salatu dute enpresek, gobernuaren «konplizitatearekin», eurentzat hartu dituztela eskualde horietako natur baliabideak, eta herritarrak esku hutsik utzi.\nProiektua bera 2008an jarri zuen abian orduan presidente zen Felipe Calderonek, eta gaur egun Lopez Obradorren babes osoa du. presidenteren jarrera, baina, aldatuz joan da urteotan; izan ere, hasieran bat egin zuen proiektuaren aurka zeudenekin, eta hitzeman zien presidentetzara heltzen bazen proiektua geldituko zuela, baina ez zuen bete. Aldiz, kontsulta bat egin zuen, baina ordurako amaituak zeuden eraikuntza lanak.\nHiru proiektu erraldoi biltzen ditu egitasmoak. Ziklo konbinatuko zentral bat da lehena, inguruko industrialdeak eta meategi irekiak argindarrez hornitzea helburu duena eta Huexca herrian eraiki dutena. Bigarrena 172 kilometroko gasbide bat da, eta haren helburua da AEBetan fracking edo haustura hidraulikoaren teknika erabiliaz ustiatutako gasa Morelosko industrialdera eta bi zentral termoelektrikoetara eramatea. Hirugarrena 132 kilometroko ubide bat da, eta segundoko 240 litro eramango ditu ziklo konbinatuko zentralera.\nAdituek diote Morelosko proiektuak zuzenean eragingo diela eskualdeko ur baliabideei, eta, batez ere, Cuautla ibaiaren emariari. Morelosko, Tlaxcalako eta Pueblako Lurraren eta Uraren Defentsarako Herrien Fronteak salatu du gobernuak industrializatu egin nahi duela Morelostik Chiapaserainoko eremu guztia, eta nekazaritzaren %90 desagerrarazi.\nBiktimak ere eragin ditu herri indigenen eta gobernuaren arteko borrokak. Horietako bat izan da Samir Flores ekintzailea, bere etxe aurrean tiroz hila. Gobernuak babestutako enpresei eta presidenteari berari egozten diete herritarrek haren hilketa. Oraingoz, pertsona bakarra atxilotu dute Floresen hilketagatik. Aske daude tiroketan parte hartu zutenetako bat eta ihes egiten lagundu ziena, eta hilda bigarren tiratzailea.\nFrackinga eta garagardoa\nLopez Obradorrek esana da frackinga geldituko duela Mexikon. Hori bai, horretarako data zehatzik eman gabe. Baina, Frackingaren aurkako Aliantzaren arabera, 600 milioi euro inguru bideratu dira aurten teknika horren bidez gasa ustiatzera. Gas putzu horietatik gehienak Poza Rican eta Veracruzen daude —Veracruzeko Papantla barrutian bakarrik 172 putzu zabaldu dituzte—.\nMexikoko Ingurumen Ministerioaren arabera, ur putzuen %75 babestuta daude, eta ez dute baimen berririk eman haustura hidraulikoa egiteko. Mugimenduak, ordea, bestelako datuak bildu ditu: «Argi dago teknika hori baliatzen ari direla. Kontuan izan behar da erregaien prezioak behera egin duela eta frackinga teknika garestia dela. Ez dio inori mesederik egiten: erregai kantitate txikiak ustiatu daitezke, eta inbertsio handia eskatzen du». Mugimenduak salatu du, gainera, ingurumenerako arriskutsua izateaz gain, kolokan jartzen dituela datozen belaunaldien bizi baldintzak, eta urratu egiten duela klima larrialdiaren aurkako akordioa. Hala, Franckingaren aurkako Aliantzak bi urte daramatza egitasmo horien aurkako sinadurak biltzen.\nBaina Veracruzen bada beste egitasmorik ur baliabideak arriskuan jartzen dituenik: Constellation Brands garagardo enpresa. Mexicalin egitekoa zuten lehenik munduko garagardo plantarik handiena izango zena. Baina, hura amaitzear zutenean, geldiarazi egin zuen gobernuak, herritarren protestek bultzatuta. 1.400 milioi dolarreko inbertsioa egitekoa zuen enpresak Kalifornia Behereko estatuan (AEBekiko mugan), baina estatuburuak bultzatutako kontsultak argi utzi zuen herritarren iritzia. Izan ere, Constellation Brandsen plantak 20.000 milioi litro ur beharko zituen urtero (ur baliabideen %44), basamortutik gehiago duen eskualde batean. Hala, Veracruzen egingo dute planta. Datorren urtean iragarriko du proiektua presidenteak berak, hura non kokatuko duten jakinaraztearekin batera.\nVeracruzek ur baliabide gehiago ditu Mexicalik baino, baina planta han eraikitzeak kezka piztu du. Adituek eta ingurumenaren aldeko plataformek ohartarazi dute urtero garagardoa egiteko baliatuko litzatekeen urarekin 200.000 herritar biziko liratekeela, eta urtean 2.000 hektarea ureztatuko liratekeela.\nNekazari Batuak plataformaren arabera, planta Texistepec herrian jartzeko aukerak handiak dira. Han, plantak beharko lukeen urarekin hamar urtez bizi ahalko lirateke. Horrez gain, plataformak gogorarazi du natur baliabideak ez direla amaigabeak, eta horiek plantara bideratzeak esan nahi duela beste proiektu batzuk esku hutsik geratuko direla.\nAzaroan presidenteak onartutako dekretuak bultzada emango dio Dos Bocas hiriko petrolio findegiari. Tabasco estatuan kokatutako planta da Lopez Obradorrek bultzatutako azpiegitura handietako beste bat. Baina haren aurkako salaketa batek zaildu egin dio bidea.\nJoan den irailean, Emilio Vazquez ekintzaileak auzitara jo zuen eraikuntza lanak gelditzeko eskatuz. Haren esanetan, findegiak ez zukeen eraikitzen ari diren tokian egon behar, legeak debekatu egiten duelako. «2006an eta 2007an ikerketak egin zituen Segurtasun, Energia eta Ingurumen Agentziak, jakiteko Dos Bocasen findegi bat eraiki ote zitekeen. Ondorioztatu zuten ingurumenari egingo zitzaion kaltea handiegia izango zela, eta agindu zioten Pemexi [Mexikoko Petrolioak] ez zezala hor eraiki», azaldu du Vazquezek. Lopez Obrador agintera heldu zenean, ordea, eraikitze lanei ekin zieten.\nVazquezek azaldu duenez, lanen eragina nabaria da Paraiso hirian: «Hiri txikia da, eta bertako herritarrei zuzenean eragingo die findegiak, baina ez dira ausartzen ezer esatera, beldur direlako». Vazquezen esanetan, gobernua «zentzugabeko inbertsioa» egiten ari da Dos Bocasen, dirua beste helburu batzuetarako erabili beharrean. Horrez gain, dekretuaz baliatuta Lopez Obradorrek sekretupean eutsi diezaioke proiektuari buruzko informazioari. «Abokatu talde batengana jo behar izan dugu laguntza eske, eta haiei esker lortu dugu epaileak salaketa onartzea. Baina ziur gaude oztopoak izango ditugula; izan ere, gobernuak estu hartuko du justizia kasu honetan ere».\nMexikoko presidentearen esanetan, Dos Bocasko petrolio findegia beharrezkoa da herrialdea «energetikoki autonomoa» izango bada. Martxan jartzen dutenean, egunean 340.000 upel petrolio prozesatuko ditu, eta 20.000 lanpostu sortuko. Gobernuaren asmoa litzateke planta zabalik egotea datorren urteko uztail amaierarako.


Hendaia Euskaraz : martxoaren 3tik 14ra – Txillardegi omenduko da Hendaiako Mediatekan - Hendaye\nHendaia Euskaraz : martxoaren 3tik 14ra – Txillardegi omenduko da Hendaiako Mediatekan\nMartxoaren 3tik 14ra, Hendaia Euskaraz-en karietara, Txillardegi omenduko da Hendaiako Mediatekan, erakusketa eta Elsa Scheelen eleberriaren irakurketa dramatizatuaren bitartez.\nTxillardegi euskara batuaren aita izan da eta horrela aitortzen dute zenbait euskaltzainek, Ibon Sarasolak edo Jean-Louis Davantek kasu, nahiz eta Euskaltzaindiak berak orain arte behar bezalako aitortzarik ez egin. Hamasei urte ibili zen erbestean eta epe hartan 28 tokietan bizi behar izan zuen, Hendaia izanik bere sorlekura itzultzeko azken geltokia. Mediatekak martxoaren 3tik 14ra eskainiko dizuen erakusketari esker, bere bizitza eta obrari buruz gehiago ikasteko aukera izanen duzue.\nBestalde, martxoaren 6an, 18:30ean, Txillardegiren Elsa Scheelen eleberriaren irakurketa dramatizatua proposatzen zaizue. Elsa Scheelen eleberria 1969. urtean eman zuen argitara Hendaian bizi zen Jose Luis Alvarez Enparantza, “Txillardegi” idazleak. Bere hirugarren nobela izan zen. Protagonista, Elsa, euskal literaturaren benetako lehen emakume edo hezur-mamizko lehen emakumetzat hartu izan da. Horregatik irakurraldia Emakume Langilearen Nazioarteko Egunaren giroan egitea egokia da.\nTxillardegi Liburutegia Herri Ekimenak Elsa Scheelen nobelaren irakurraldi dramatizatu eta musikatua.prestatu du. Ekitaldian irakurriko diren testuak Dorleta Urretabizkaiak egokitu ditu eta bere zuzendaritzapean arituko dira irakurle lanetan Asier Hernandez, Joseba Urzelai, Klara Badiola eta Fito Rodriguez, Rakel Aldasoro (txeloa) eta Iñigo Peñalba (biolina) musikariek lagundurik.\nSartzea dohainik, toki kopuru mugatua.\nHendaia Euskaraz: martxoaren 28an, Arteak’Abbadian: bertsolariak jauregian\nHendaia Euskaraz: martxoaren 28an: Altxorraren Bila, haur ttipientzako ikuskizuna\nHendaia Euskaraz: martxoaren 26an: Kaskarot antzerkia Mendi Zolan kulturgunean\nHendaia Euskaraz: martxoaren 25ean: zer irakurri haur ttipiei eta nola?\nHendaia Euskaraz: martxoaren 24an: euskarazko mintzaldia Mediatekan\nHendaia Euskaraz: martxoaren 22an: Mutxiko Besta\nHendaia Euskaraz: martxoaren 22an, “Bizi Dantza”, Pirritx, Porrotx eta Marimotots pailazoen ikuskizun berria\nHendaia Euskaraz: martxoaren 21ean: Amalur, kontaketa eta liburu aurkezpena Mediatekan\nHendaia Euskaraz: martxoaren 21ean: udaberriko garbiketa itsasbazterrean\nHendaia Euskaraz: martxoaren 19an: Gure haurrak euskaraz loratzeko giltzak\nHendaia Euskaraz: martxoaren 18an: Pista jokoa euskaraz\nHendaia Euskaraz: martxoaren 13an: Bertso Afaria Ondarraitzen\nHendaia Euskaraz: martxoaren 14an: Ibilaldi sentikorra Bidasoako estuarioan\nHendaia Euskaraz: martxoaren 11n: zine-topaketa euskaraz\nHendaia Euskaraz: martxoaren 11 eta 13an: egizue yoga familian… eta euskaraz!\nHendaia Euskaraz: martxoaren 11n, ate irekiak Udal Ludoteka elebidunean\nHendaia Euskaraz: martxoaren 10ean: hizkuntzak lantzeko joko gaualdia\nHendaia Euskaraz: martxoaren 8an: antzerkia euskaraz, Mendi Zolan kulturgunean\nHendaia Euskaraz: martxoaren 7an: Abbadia bertsotan\nHendaia Euskaraz: Martxoaren 7an: “Mugazabaldu” erakusketaren bisita gidatua


Elikadura osasungarri baterako elikagaiak - Universal Mutua\nElikadura osasungarri baterako elikagaiak\nProteinak erakunderako funtsezko substantzia elikagarriak dira. Proteinei esker, gorputzak eraikitzen du eta ehunak etengabe. zuzentzen ditu Proteinen gehiengoa jatorrizko animalia dira, nahiz eta ere dago jatorrizko landarea (lekaleak, zerealak eta fruitu lehorrak).\nTaldean de las proteinak, hurrengo elikagaiak gomendatzen dira:\nArraina (zuria eta urdina), bere aberastasunagatik gantz-azido poliasegabeetan (gantz-azidoak omega-3), bihotzarentzat osasuntsu efektuaren. Edukia de omega-3 altuago arrain urdinean, da nahiz eta arrain zuria ere du.\nGiharren haragiak: oilaskoa (azalik gabe), untxia, indioilarra... Haragi mota hauek nekatutako koipeetan behartsuak dira eta kolesterola, eta hau arterietarako onuragarria izaten da.\nEsnekiak: erdigaingabetuak izan behar dituzte edo gaingabetutakoak, altua gehiegizko pisua, gizentasuna edo kolesterola badago.\nNahiz eta hobea den el eman proteinen elikagai mota hauen kontsumoan oinarria, astean zehar ere arrautzak hartu ahal dira (3-4 arrautza/astea) eta beste mota batzuen haragia, esate baterako txekorra, txerria (bizkarra) edo zaldia (2 aldiz/astea).\nKoipeak altu batekin elikagaiak dira ahal izan energetikoa, hau da, kaloria asko ematen dituzte. Edozein pertsonaren dietan koipeen gehiegikeria batek gehiegizko pisua eta gizentasuna mesede egin ahal du; honek ez du esan nahi bere kontsumoa eten behar izango diezaiola, baizik moderatu.\nElikagai aberatsak en koipeak gomendatutakoak hurrengoak dira:\nOliba olioa: beti aukeraren olioa, izango da bai moduko maneatzeko janaria prestatu. Olioa egunero. hartu behar da\nHazien olioa: ekilorea, garia, eta abar Funtsean dira maneatzeko, ezegonkorrago tenperatura handietara direlako eta, beraz, janaria prestatzeko egokituago.\nFruitu lehorrak: intxaurrak, almedrak, hurrak, eta abar Eskua ixteko aukera eman egunero gutxi batzuk bat hartu ahal da. Da garrantzitsua fruitu lehorrek kaloria asko eta bere abusua ematen dituztela gogoratu gehikuntza pisuzko. mesede egin ahal du\nDa oso garrantzitsu proteinek eta koipeek ez aldatzen dutela kontuan izan, badaezpada ere bakarrik, balioak odolean azukrearen. Esate baterako, pertsona batek haragiaren plater bakar bat jan ahal du edo baraurik olioaren zopatako sei koilarakada hartu eta ez azukrea odolean, aldatuko dio hau da, ez dio jaitsiko edo igoko zaio.\nBortxaren teknikak kontrolatzea\nDa hobea plantxan janaria prestatu, txingarrera, baporean, egosita, papillote eran eta mikrouhinetara, zeren eta erabiltzen duen olioaren kopurua adingabea da eta, beraz, janaria prestatuta elikagaia kalorikoago izango da. Gluzemien balioak (odolean azukrearen balioa) ez araberakoak bakarrik dira janari bakoitzean irentsita karbohidratoak sinpleak edo konplexuak badira, ere bortxaren teknikaren ezarri dadina eta beste elikagai batzuen presentziaren era berean, irentsiko direna hau da, indizearen glucémico.\nEsate baterako, pasta edo arroza “janaria prestatu al eman ”, hau da, janaria egosita egon dadina baina izana bat murtxikatzeko orduan trinkotasun batek laguntzen du egitera gluzemiak ez igo bai.\nArrazoia da zenbait elikagairen bortxa luzeak almidoiaren haustura bat produzitzen duela, eta hau dutena molekulak txikiago eragiten ditu eta digestio bat aukera ematen du eta xurgatze azkarrago bat eta, beraz, glukosaren mailaren gehikuntza azkarrago bat odolean.\nOsasunaren kontseiluak: Elikadura osasungarria - elikagaien manipulazioa\nOrdezkatu edulkoratzaile artifizialek azukrea\nGehitutako azukrea daramaten pertsona diabetiko baten elikaduraren kontsiderazio nagusien bat azukrearen eta elikagai guztien murrizketa ohikoa da edo azukredunak direna (pastelak, edari azukredunak, gozokiak, eta abar). Azukrearen ordezko on bat edulkoratzaileen erabilera, da nahiz eta kontuan izan behar den ez edulkoratzaile guztiak berdinak dira, batzuk dagoelako gluzemiak ez handitzen direna (aholkatutakoak) eta beste batzuk bai egiten dute.\nEdulkoratzaile nagusien sailkapena:\nAholkatutako edulkoratzaileak gluzemiak ez handitzen direlako:\nacesulfam K (eta-950)\nsucralosa eta-954, eta-952, eta-951 eta eta-950 elikaduran. erabiltzen duten batugaietako bakoitza zehazteko erabilitako kodeak Espainian dira Bortxa behar duten plateren prestaketan gomendatzen da erabili sakarina, acesulfam K eta sucralosa, besteek bere zapore gozoa galtzen dutelako.\nDesakontsejatutako edulkoratzaileak gluzemia handitzen direlako:\nazukre edo sakarosa\neztia El ahal izan fruktosaren edulkoratzailea da baino gehiago sakarosa. Fruktosak ere gluzemia igotzen duen kontuan izan behar du, nahiz eta ez hain azkar sakarosa bezala, bereganatzean gehiago berandutzen duelako.\nIzan ahal duten edulkoratzaileak kontsumo moderatuaren gluzemia zuhur igotzen dutelako:\nAzken talde honen edulkoratzaile guztiak polialkoholak dira, con bat ahal izan edulkoratzaile oso bizia eta karbohidratoak kopuru txikietan, dute hau dela eta azukrea odolean. ere igotzen dute Dira lo normalki erabiltzen dutena txikleen lanketarako, gozoki edo marmeladak. Gehiegizko kontsumoak flatulentziak eta beherakoak produzitu ahal ditu.


Prince Abdul Majed bin Abdul Aziz Al Saud (1361 / 1942-18 rabia Al-Thani 1428 Ah / 5 May 2007), Makkah gobernadore ohia. Hirugarren of King Abdul Aziz semeak gizonezkoa, bere emaztea Princess Haya Bint Sa’ad Al-Sudairy semea da.\nLehenengo hezi zuen Sheikh (Abdullah bin Abdul Ghani-Khayat) Koran eta erlijio printzipioak ikasi, orduan joan “eskola administratzaileak” Riyadh eta aztertutako tarteko etapa arabera. 1374 urtean Ah fitxatu Armadan, eta, ondoren, Britainia Handira bidaiatu ikastera.\nMuharram 1400 19 March 1989 tabook Printzea sartu ere, bere agintaldian zehar zaintzeko eskualde amartha garapen ekonomiko eta animatu inbertitzaile nekazaritza natura eta ustiategien aprobetxatu garatzeko, eta garapen ekonomiko eta sozialean lorpenak asko aldian zehar egiaztatzeko. Geratu zen Tabuk 15 Safar 1406 Ah 26 1986 abuztua denean Errege-agindu bat Prince esleitutako Medina], eta bere agintaldian zehar ha amartha King Fahd proiektu bat Al-Masjid al-Nabawi ezartzeko eta eskualde garapenaren muina inguratzen eta gainbegiratu ezartzeko prozesua hasi zuzenean. Halaber handi higiezinen inbertsio-erakundeak, nekazaritza ezartzea bultzatu zuen, eta Taiba inbertsioa egiteko erakunde handiena, hiria erakartzen dituen gune inbertitzaileei bihurtu.\nJarrai Madinah Printzerria eta 16 Shaban suposatuz 1420 Ah 1999 denean izendatu zuten Makkah emirrak, eta Printzerriko aparte zirriborroa anbulatorioa zerbitzuen garapen Batzorde esanguratsua Makkah zerbitzua emateko arlo honetan, baita bere gain hartzeko moduan / azaroaren 25a, adinekoak eta Artandan pertsona nagusien zaintzaren lehen proiektua baten ideia.\nNabarmenagoa izan zen hildako zuen larunbatean 18 March 1428 Ah 5 May 2007 leuzemia “leuzemia” eragin ditu. Eta hura otoitz astelehenean 20 March 1428 Ah 7 May 2007 Imam Turki bin Abdullah meskita eta gero Oud hilerrian lurperatu zuten.


Crawford konderria (Kansas) - Wikipedia, entziklopedia askea.\nCrawford konderria (Kansas)\n1.527,46 km2 (%99.12)\n13,61 km2 (%0.88)\nCrawford konderria (ingelesez: Crawford County) Kansasko konderri bat da, Ameriketako Estatu Batuetan. Hiriburua Girard da. 2010eko zentsuaren arabera 39.134 biztanle zituen, Crawford kilometro koadroko azaleran.\nCrawford konderriak 1.541,07 kilometro koadro ditu. Horietatik 13,61 ura dira. Beste 1.527,46 lurra dira. Biztanleria dentsitatea 25,39 da.\n2010eko zentsoan bizi ziren 39.134 pertsonetatik 36.604 txuriak edo hispanoak dira. Horietatik hispano edo latino kategorian 1.762 dira. 757 beltzak edo afroamerikarrak. 331 amerikar natiboak ziren eta 71 Hawaii edo Pazifikoko irletako natiboak. 468 asiarrak ziren. Bestelako arraza bat kategorian 24 biztanle daude. Bukatzeko euren burua arraza bat baino gehiagotan 879 pertsonek kokatzen zuten.\nMultimedia: Crawford County, Kansas


Jaurlaritzaren eta Aldundiaren erantzukizunak Azpeitian - Azpeitia - uztarria.eus\nAitziber Sarobe 2021-05-27 15:30\nAitziber Sarobek Urola Kostako Hitzaren Puntuka atalean idatzitako iritzi artikulua.\nAsteartean, Cristian Lay enpresak Azpeitiko hirigunean dagoen Corrugados Azpeitiko lantegiaren jarduerari berrekiteko asmoaren harira, Arantxa Tapiaren agerraldia entzuteko aukera izan nuen eta argigarria iruditu zitzaidan, benetan, Azpeitiko Udalak eta Jaurlaritzak aurkeztutako txosten kontrajarrien harira esandako esaldi bat: "Ez dugu esango batak edo besteak arrazoi duen, nahiz eta pentsatzen dugun guk arrazoia dugula". Halakoak sarri gertatzen dira, pentsatzen duguna defendatzeko arrazoiak ez direnean nahikoak, edota pentsatzen duguna ez dela guztiz zuzena dakigunean: hitzek nabarmentzen gaituzte.\nAgerraldi horretan esandakoa da Jaurlaritzak Azpeitiko Udalarekin elkarlanean aritzeko borondatea erakutsi duela, baina udalaren ezezkoa aldez aurretik hartutako erabakia dela. Zuzen dio, baimen hori udalaren eskumena baita, eta beraz, baita hartutako erabakiaren erantzukizuna ere. Baina, udalaren erantzukizunak, Aldundiarenak eta Jaurlaritzarenak bezala, ez dira herritarrenganakoak bakarrik, gainerako administrazioenganakoak ere badira, eta horregatik eskatu behar zaie administrazioei, elkarrenganako errespetua eta elkartasuna.\nAuzi honetan, hori esatea, egitea baino errazagoa dela dirudi. Azpeitiko Udalak, bere araudiari eta Lurralde Antolaketako Plangintzari lotutako bestelakoei erantzunez, enpresa hori herritik kanpora, propio egokitutako eremu batean, irekitzeko aukera mahai gainean jarri ondoren, ez da ondo ulertzen Aldundiaren eta Jaurlaritzaren jazarpena bide hori urratzearen kontra. Enpresak bere interesak eta borondatea argi erakutsi ditu labeak herrigunean irekitzea eskatu duenean. Baina, emandako arrazoiak ulergarriak izanagatik, administrazioari interes horiek herritarren mesedetan kudeatzea dagokio eta horretarako egiten dira legeak eta araudiak. Lege eta araudi horiek betetzea ere bada udalaren erantzukizuna.\nTapia andrearen agerraldi horretan arreta berezia merezi duen beste esaldi bat ere azpimarratu nahiko nuke: "[Udalak] egi guztia konta dezala gipuzkoarren eta herritarren aurrean". Jaurlaritzaren ordezkariak zergatik interpelatzen ditu Gipuzkoako herritarrak eta ez EAEkoak? Bistakoa denez, Jaurlaritza eta Aldundia aho batez aritu direlako kontu honetan estrategia politiko bati erantzunez. Hain zuzen, Jabier Larrañaga Ekonomia Sustapeneko, Turismoko eta Landa Inguruneko diputatuak esana zuen, hamabost bat egun lehenago, enpresa hori martxan jartzea "borondate politikoari" dagokiola.\nZuzenbide estatuan borondate politikoarekin aldatzen dira lege eta arau guztiak. Kontua da, ordea, legedia herritarren borondatearen kontra aldatzen denean, zilegitasuna auzitan jartzea dagokiola demokrazian sinesten duen orori, eta horretara dator artikulu hau.\nAzpeitiko Udalak bertako herritarren hirigintza-ikuspegia Hirigintza Plan Orokorrean jasota dauka. Ikuspegi hori, gainera, ezinbestez egokitu behar da EAEko lurralde plangintzaren lege amaraunarena, eta, besteak beste, horren ondorioa da urtarrilaren 27ko 14/2009 Dekretua (Trukutxo eta Amue eremuei dagokien Zarautz-Azpeitia –Urola Kosta– Eremu Funtzionalaren Lurraldearen Zatiko Planaren 1. Aldaketa jasotzen duena). Dekretu horretan azaltzen da, Azpeitiko alkateak behin eta berriz errepikatu duen bezala, Corrugados Azpeitia enpresaren labeak hirigunetik atera eta Lasaon kokatzeko aurreikuspena.\nDekretu horren garapenean aipatzen da: "Aldaketaren oinarria lurralde-antolamenduan, garapen iraunkorraren printzipioa sartzea da; lurraldeak duen harrera-gaitasuna, behar sozio-ekonomikoak eta ingurumenaren eta hirigintzaren ikuspegia" kontuan hartuz. Azpeitiko herriari galdetu al zaio garapen iraunkorrari uko egin nahi dion? Ez, eta herriak ez diola uko egin nahi pentsatu nahi dut. Gure gizarteak garapen sozio-ekonomikoa eta ingurumenaren osasuna bateragarri egiteko ezagutza eta gaitasuna dituela sinesten dut, hori baita gaur eguneko gizarte moderno eta teknologian aurreratuek eskatzen dutena.\nEz dakidana da apustu edota ikuspegi hau Jaurlaritzan eta Aldundian dauzkagun ordezkari politikoek partekatzen duten. Izan ere, susmagarria da jarduera ekonomikoa planifikatzeko eskumena duen sail berak, jarduera horien ingurumen kalteak arautzeko eskumena izatea. Ekonomiaren Garapen, Jasangarritasun eta Ingurumen sailburu bihurtu denetik, hogeita hamaika eskutik ditu Arantxa Tapiak ingurumen gaietan. Horrela uler daiteke udalari egin dion eskaintza, legedian beharrezkoak diren aldaketa guztiak egiten laguntzeko.\nAtaka zailen jarri dute Azpeitiko Udala kontu honetan, lanpostuak ez dira ahuntzaren gauerdiko eztula. Horregatik, mingarria da, benetan, EAJ alderdi politikoaren administrazioetako kargu gorenak, ingurumen eraginengatik baldintzatutako auzietan erantzukizun politikoak eskatzen ikustea. Zaldibarren ikusi duguna eta gero, nori eskatu behar dizkio EAJk erantzukizun politikoak?


Sagardotegi - Wikipedia, entziklopedia askea.\nSagardotegia sagardoa egiten eta kontsumitzen den tokia da.\nAstigarragako sagardotegi baten barnealdea, ohiko kupel eta mahai luzeekin.\nEuskal Herrian, Hernani-Astigarraga inguruan (Gipuzkoa) daude gehienak, baina honek ez du esan nahi beste tokietan sagardotegirik ez dagoenik. Ofizialki, sagardotegietako denboraldia urtarrilaren 19an hasten da. Egun, sagardotegi handiek antzinako xarma galdu dute eta jatetxe moduko zerbait bilakatu dira. Sagardotegiko berezko giroaz gozatzeko onena sagardotegi txikiren batera joatea da.\nAsturiasen, sagardoa ekoizten den tokia "llagar" izena hartzen du. Bertan, tradizionalki "espicha" izeneko festetan bakarrik kontsumitzen da.\n1 Sagardotegiak udalerriaren arabera\n2 Euskal Herriko hainbat sagardotegiren web guneak\nSagardotegiak udalerriaren araberaAldatu\nEuskal Herriko sagardotegi gehienak Gipuzkoan kokatzen dira, bereziki Donostialdea eskualdeko Astigarraga, Hernani, Urnieta eta Usurbil udalerrietan, halere gainontzeko herrialdeetan ere topa ditzazkegu. Gaur egun usadiozko sagardotegi-dolareak honako udalerri hauetan daude (sagardotegi bat baino gehiago dituzten udalerriak hizki lodiz nabarmenduak daude):\nAraba: Araia, Amurrio, Aramaio eta Gasteiz.\nBizkaia: Ajangiz, Berriatua, Bilbo, Dima, Durango, Elorrio, Fika, Galdakao, Gatika, Gernika, Gizaburuaga, Iurreta, Lezama, Markina-Xemein, Maruri-Jatabe, Mendexa, Mungia, Muxika, Sopuerta, Urduliz eta Zornotza.\nNafarroa Garaia: Aldatz, Barañain, Beruete, Burlata, Erriberri, Gares, Iruñea, Lekunberri, Lesaka, Lekarotz, Murugarren, Otsagi, Tafalla eta Zizur Txikia.\nAstigarraga (20 sagardotegi baino gehiago), Hernani (10 baino gehiago), Urnieta (5 baino gehiago), Oiartzun (5) eta Usurbil (5) udalerriak sagardotegi kontzentrazio handiena dutenak dira.\nEuskal Herriko hainbat sagardotegiren web guneakAldatu\nEuskal Herriko sagardotegi guztien bilatzailea\nSagardoaren munduari buruzko blog-a\nSagardotegietako kritika kulinarioak\nEuskal Herriko sagardotegien gida eta gehiago\nAzken aldaketa 27 martxoa 2021(e)an, 10:30(e)tan\nOrriaren azken aldaketa: 27 martxoa 2021, 10:30.


Eguzki erradiazioa Lur planetan | Sareko Meteorologia\nEguzki erradiazioa Lur planetan\nLur planetara iristen den energia gehiena eguzkitik dator, forma moduan erradiazio elektromagnetikoa. Olatuen luzeraren arabera, gutxi gorabehera intentsuak dira. Horrela, adibidez, erradiazio ultramoreak, oso motzak izanik (360 nanometro), energia asko darama, uhinak oso luzeak diren irrati uhinak ez bezala.\nJarrai irakurtzen gehiago jakiteko.\nEguzkitik iristen zaigun erradiazio guztiak ez ditu planetak modu berean xurgatzen. Izan ere, % 26 bakarrik xurgatzen da zuzeneanBitartean atmosferak% 16ren baliokidea xurgatuko du. Planetako materialek (% 10) edo hodeiek (% 24) ere islatzen dute.\nHorrez gain, eguzki erradiazioa ez da txoko guztietara berdin iristen. Izan ere, izpiak ekuatorearen inguruan xurgatuago daude, poloetan askoz ahulagoak dira, tokiko kliman zuzenean eragiten duen zerbait. Goiko mapan gure planetako txoko bakoitzak jasotzen duen eguzki energia xeheki ikus dezakezu. Eremu askotan, energia handia prezipitazio txikiekin lotuta egon ohi da, Saharako basamortuan bezala; baina beste batzuetan bizitza leherketa handia ikus daiteke, Amazonian bezala.\nEguzki erradiazio elektromagnetikoa maiztasun ugarietan banatzen da, hau da:\nErradiazio ultramorea: energia osoaren% 8-9 adierazten du.\nBarruti ikusgaia: jasotako energiaren% 46-47 adierazten du.\nInfragorrien gertu dauden eremuak:% 45 adierazten du.\nAtmosferak, esan bezala, oso eginkizun garrantzitsua du erradiazioaren intentsitatean eta konposizioan. Hori ere jakin behar dugu lurreko mugimenduen eta denborazko aldakuntzen arabera, intentsitatea aldatu egin daiteke. Adibidez, ekainean zehar ipar hemisferioa eguzkira hurbiltzen da, hego hemisferioa urrunago dagoen bitartean. Mugimendu horiei esker kalkula dezakegu urtaroak hasten direnean, zalantzarik gabe, gure oporrak antolatzen lagunduko digun zerbait.\nArtikuluaren bide osoa: Sareko Meteorologia » meteorologia » Ciencia » Eguzki erradiazioa Lur planetan\nAlemaniak klima aldaketaren ondorioak bizi ditu\nKlima-aldaketaren eta berotze globalaren arteko desberdintasunak


Ikasturte hasiera honetan egoera aldatua izan arren, ederto pasatzera gatoz!!! Beldurrak eduki arren, danok batera aurre egingo diogu aurre egoera honi. Batak besteari errespetatuz eta egoera honen arauak kontuan hartuz.\nIkasgaiez gozatzea eta gauza berriak ikasteko asmoz gaude danok beraz, ekingo diogu lanari. Covid-19 hau desagertuz eta ikasten ederto pasatuz.


Azpeitiko hiru bertsolari, Gipuzkoako Txapelketari ekiteko prest - Uztarria (Azpeitia)\n2019ko azaruek 18, ASTELEHENA\nAzpeitiko hiru bertsolari, Gipuzkoako Txapelketari ekiteko prest\n2019ko abu. 28a, 12:12\nOier Etxeberria, Beñat Lizaso eta Jokin Uranga bertsolari azpeitiarrek parte hartuko dute irailaren 14an hasi eta abenduaren 14an bukatuko den Gipuzkoako Bertsolari Txapelketan. Etxeberriak irailaren 15ean Amasa-Villabonako saioan abestuko du; Lizasok irailaren 21eko Ordiziakoan; eta Urangak irailaren 29an Elgoibarren.\nOier Etxeberria, Beñat Lizaso eta Jokin Uranga bertsolari azpeitiarrak Gipuzkoako Txapelketari ekiteko prest dira dagoeneko. Izan ere, irailaren 14an hasiko da txapelketa Oñatin, eta Donostiako finala bitartean hainbat saio izango da batean nahiz bestean; horietako bat Azpeitian izango da. Hain zuzen ere, final laurdenetako bat, urriaren 27koa, Soreasu antzokian egingo dute. Oraindik ez dago erabakita zein bertsolari ariko diren kantuan saio horretan, baina duela lau urte final laurdenetara iritsi ziren Alaia Martin eta Oihana Iguaran izango dira zortzi bertsolarietako bi.\nGuztira, 48 bertsolarik parte hartuko dute Gipuzkoako Bertsolari Txapelketan, eta horietatik zortzi sailkatuko dira abenduaren 14an Donostiako Ilunben jokatuko den finalera. Lehian ariko diren bertsolarietatik 34k Gipuzkoa Bertsotan sailkapen fasean eskuratu zuten txapelketarako txartela, eta horiei beste 14 bertsolari batuko zaizkie –duela lau urteko finalaurrekoetara sailkatu ziren horiek–. Beñat Lizaso da hamalau bertsolari horietako bat; izan ere, hark duela lau urteko txapelketan lortu zuen aurtengorako pasea. Jokin Uranga eta Oier Etxeberria, berriz, sailkapen fasetik sailkatu dira txapelketara.\nEtxeberriak irailaren 15ean, igandea, Amasa-Villabonako saioan abestuko du, Beñat Iguaranekin, Iban Urdangarinekin, Iñigo Mantzizidorrekin, Maialen Akizurekin eta Odei Lopezekin batera. Lizasok, berriz, irailaren 21eko Ordiziako final zortzirenetako saioan abestuko du, Ainhoa Agirreazaldegirekin, Aitor Urbietarekin, Ane Zuazubiskarrekin, Asier Azpirozekin eta Manex Mujikarekin. Uranga izango da bertsolari azpeitiarren artean kantatzen azkena: irailaren 29an Elgoibarren izango da, eta harekin ariko dira kantuan Ane Labaka, Endika Igarzabal, Eñaut Martikorena, Iñaki Gurrutxaga eta Unai Gaztelumendi.\nBertsolariez gain, hamabost gai-jartzaile, hamasei epaile eta lau idazkari eta laguntzaile ariko dira lanean txapelketan; tartean da Oihana Aranguren epaile azpeitiarra.\nSarrerak irailaren 2an\nSaio guztietarako sarrerak eta bonuak irailaren 2an jarriko dituzte salgai www.bertsosarrerak.eus webgunean. Bertsozale Elkarteko bazkideek prezio berezian eskuratu ahal izango dituzte sarrerak, eta horiek, gainera, bonua ere eskuratu ahalko dute. Bonu horrek finalerako ez beste saio guztietarako balioko du.\nJuan Ramon Llavorik irabazi du Mendiko eta Udazkeneko Argazki Rallya\nErrekartetxoren senitartekoek 'Harria' liburua aurkeztu dute jendaurrean\nAzpeitiak hartuko du Euskal Antzerkiaren Lekua azaroaren 21ean\nInkestan galdera berria: 'Zein euskarritan erosten dituzu diskoak eta liburuak?'\nAntzerki eskolen topaketen barruko emanaldiak, bideoan\n'Harria' liburua aurkeztuko dute zapatuan Sanagustin kulturgunean\n'La trinchera infinita' filma emango dute igandean eta astelehenean Soreasun\nFilm berri baterako figuranteak behar ditu Xanti Rodriguezek\n'Amores perros' filmarekin hasiko da bihar, Gurutzatzen Diren Bizitzen Zine Zikloa\nPepe Gilen argazkiekin osatutako liburuaren 500 ale gehiago kaleratuko dituzte


KORRIKA 17 - 2011\n2011ko apirilaren 3an, Korrika 17ren barneko ekintza kultural bezala, Donostiako Doka Kafe Antzokian Gipuzkoako Euskalaketa lehiaketako, hau da euskarazko bakarrizketa lehiaketako, kanporaketa egin zen.\nBi bakarrizketa izan behar ziren, gehienez zortzi minutukoak.\nBertan Andres Zabalak eta Ana Mari Markuletak hartu zuten parte, ondorengo bi lanekin. Testuak eta zuzendaritza Iñazio Irizarrenak izan ziren.\n(Antzeztokia Zozobarro Txiki ostatuko jantokia izango da. Oihala altxatzerakoan, aurreko aulkiko bizkarraldean jesarrita dago. Aulkian, etzanda, gitarra. Patxadan, eskuinarekin topa egiteko eran duen edalontzia jasoko du, abesten hasten denean).\nhustutzen bada ekarriko degu,\nberriro lehengoko tokitik.\nGlu, glu, glu, glu, (Jendeari abesteko keinua eskuekin eginaz)\nZoragarria! Benetan gustatzen zait abesti hau gaurko moduko egunetan. Jakina, duen errepika errazarekin,\neuskal doinuak kantatutzen.\n(Aurreko aldean, ikusleei)\nGlu, glu, glu, glu… (Estreinako biak soilik abestuko ditu)\nEdozeinek kanta dezake. Ez al da hola? Nik behintzat, sarritan abesten dut, eta ez dago halakorik afalostean giro alaia sortzeko...\n(Edalontzia mahai gainean utzita, berriz aurrera dator)\nGaur bertan, izan dira hemen barreak eta algarak, elezahar eta esaera ederrak, amaigabeko kantu ekinaldiak… Bikainenetakoa, Zozobarro Txiki honetan izan dugun afaria!\n(Ezkerrerantz bizpahiru pausu ematen ditu, argi-fokoa berarekin doala. Emanaldi guztian erabilera honek jarraituko du, jantokia maila apalago baten mantenduz)\nEta zuek galdetuko duzue... “Zertan ari duk Joxe Mari zaharra hor goian, bera bakarrik?”\nBadakizue zer gertatzen den?... Ia hirurogeita bat urte eduki arren, bihotz gaztea eta kementsua daukadala oraindik, eta gorputzak dirauen bitartean, aupa mutilak!\n(Lasai, eta umore onean)\n(Gitarra eskuan hartu ondoren, mahaira doa)\nEz daukat gaztetako ahotsik, normala denez… Orduko eta oraingo bizipozak ere, desberdinak dira… Baina Joxe Mari zaharrak azkeneraino jarraitzen du ia beti… Beti ez esatearren.\nNire gaztaroko kide gehienak, jaioterritik irten gabe bizi izan dira, apal eta baketsu. Herriko neska fin batekin ezkondu, seme-alaba mardulak ekarri, eta zahartzaroan, egunak lasai igaro.\nNolako aldea, bizimodu horren eta nik eramandakoaren artean (Eskuinarekin seinalatuz) Espainian, Frantzian, Italian, Alemanian, Portugalen, Bretainia Haundian, Argentinan eta Uruguain ere egonda nago, eta aski dela deritzot, ni bezalako euskaldun soil eta eskola gabearentzat.\nHorrela ba kontuak... Txit pozik nago. Ez dakit entzunda daukazuen… Badira hiru urte Ameriketatik etorri nintzela, familia han utzita, denok batera itzultzeko dirurik ez genuelako. Eta nahiko larri aritu naiz orain arte. Beraiek han, ni hemen...\nAlabaina, laster datozkit alaba biak lagun egitera, eta pitinka, guztiok bilduko gara berriz Urretxun denbora gutxi barru (Patrikatik familiaren argazki zaharkitua atera, eta ikusleei erakusten dio, Anjela emaztea eta alabak bereziki seinalatuz) Anjela maiteak eta biok zortzi seme-alaba ditugu, eta denak daude etortzeko irrikan! Berriz elkarrekin!\nGaur egun Euskal Herri guztian ezagutzen naute, (Mahai ertzean jesartzen da. Ezkerreko oina lurrean mantenduz eta bestea airean duela)... askotan jardun dudalako nire gitarrarekin “Gernikako arbola” (Akorde bat jotzen du)... eta beste hainbat abesti abesten, baina hogeita... (Eskuina burura eramanda, pentsatuz) Bai, hogeita hamahiru urte arte ez nintzen horretan hasi.\n(Edatera egiten duenean, edalontzia hutsik dagoela konturatzen da.)\nHau bukatu da, eta bete egin beharko... Berehala natorkizue. Itxaron pixka bat...\n(Gitarra lehengo lekuan uzten du, kontu handiz. Edalontzia hartzen du ondoren, eta barrurantz egiten du lasai, “Off ahotsa” entzuten den bitartean)\n“...Afari honetatik bi astera hil zen Joxe Mari Iparragirre, biriketako pneumonia baten ondorioz, Zozobarro Txiki ostatuan bertan.\nAldean zeraman ondasun apurrak Anjelari utzi zizkion. Gitarra zaharra, ostera, Zubiria adiskideari.\nEmaztea eta seme-alabak, behartsu jarraitu zuten, Ameriketan…”\n(Musika hasten den eran, argiak moteltzen doaz, erabat itzali arte)\n2- OTSAILAREN 15eko GUTUNA\n(Aita, jarrita dago, idazten bezala. Ohera joan aurreko erritualari jarraituz, alabari gaueroko gutuna idazten dihardu. Ia amaituta dauka. Mahaian soilik argazki-marko bat dago. Ikusleak atzeko aldea ikusten du, argazkia norena den jakin gabe.)\n(Irratia ipinita dago. Ken Zazpi taldearen “Ortzemuga begietan” disko trinkoko 0.6 "Hemen gaude" abestiaren azken esaldia entzuten da, 3’ 15’’ tik 3’ 45’’-raino. Honako letra du:\n... Maite genituen gauzengatik\nerori ginen preso\nez dago preso, ez dago preso...)\n(Aitak irratia itzaltzen du, eta zutitu ondoren mahaiaren aurrera dator, gutuna irakurtzera doan eran. Irakurtzen hasten da)\nOtsailaren 15eko gutuna... Gabon, alaba maitea...\nZer moduz? Dena ondo? Patioa tokatu zaizunean, eguraldi ona izan duzu?\nAhaztu baino lehen, goraintziak Jon Ander eta Maiteren partez. Eta Agurtzanek besarkada handi handi bat bidaltzen dizu. Eta mila musu… Pediatrarengandik zetorren bere alabatxoarekin. Oso polita… Kontuak egiten dizkienei irribarrez erantzuten hasia dago.\n(Alde batera eta bestera dabil, lasai, patxadan)\nAtzo ere komentatu nizun… Atzeko Kaleko lanak hasita daude. Oinezkoentzat jarri nahi dute goiko aldea, eta amaieran dotore geratuko ei da… Makina bat buruhauste sortu dute lanok dagoeneko. Norabideak aldatu egin dituzte, eta bertakoak ez diren gidariak nahastuta dabiltza.\nIgandean amari ipini nizkion loreak primeran daude. Eguerdian izan naiz, eta zutaz ere hitz egin diot, jakina. Bihar ur apur bat botako diet, hobeto mantentzeko.\nGaurko egunkariak azalean dakarren argazkia ezohikoa da. Lau atzerritar ageri dira, Brian Currin eta bake-prozesurako beste taldekide batzuk, “Nazioarteko Harreman Taldea” osatzen dutenak … Egunkariko titularrak honela dio: “Bakerantz laguntzeko gertu”...\nLaukoteko bata emakumea da, Nuala O´Loan baroisa... Inoiz entzun gabe nuen izen hori, Nuala. Zuri ezaguna egiten zaizu? Emakume jatorra dirudi. Egunkari-azalean irribarrez ageri da. Barruan, seigarren orrian garatzen dute berria, eta beste bi argazkietan ere ageri da, lasai, tenple onean. Datorren asteko bisitan eramango dizut.\nGaur prentsaurrekoa emango dutela dio egunkariak. Ingelesez izango da... Ikasketa guztiak erdaraz egitea derrigortuta geunden nire belaunaldikoek, eta kostata ailegatu naiz gure euskara maitean idazten jakitera… Baina euskalakari soila naiz, ordea... Bestela, pozik joango nintzateke Bilboraino hauei entzutera.\nHiru edo lau gai omen dituzte agendan, eta zuen egoerarena ere horien artean dago… Bihar kontatuko dizut zehatzago... Laster dator udaberria... Ea denontzat den!\n(Apal, begiak beteta)\nEgun bat gutxiago falta da hurrengo larunbateko bisitarako... Irrikaz nago berriro zu besarkatzeko.\nAgur maitea... Nire bizipozik handiena izaten jarraitzen duzu...\n(Mahaira hurbiltzen da, begiak beteta, azken bi letrak idaztera, zutik. Amaitutakoan, berriro irakurriz, goibel)\n(Mahaian dagoen alabaren argazkiari musu bat ematen dio, goxo... Negar malko bat ateratzen zaio.)\n(Lehengo irratitik, Ken Zazpi taldearen “Ortzemuga begietan” disko trinkoko 0.8 "Itsasoa gara" abestiaren azken esaldia entzuten da, 4’ 11’’ tik 4’ 40’’-raino. Honako letra du:\n... Eta ez galdetu inoiz zer galdu genuen\norain itsasoa gara...”)\n(Abestia amaitzen denean, aita badoa, astiro.)\nEtiketak: 04- "Korrika"


Garrantzi handia ematen diogu aurrean dugun pertsonari, denbora galdu du honaino etortzeko - Estrategia Donostia\nUdalak Altzan duen bulegoak udalarekin lotura duen edozein gestio eskaintzen dio hiritarrari. San Martzial plazan dago, garai batean Altzako udaletxea izan zen eraikinean, elizaren ondoan.\nMarilu Fernandezek 1966tik darama hor lanean. Bera eskola zaharrekoa dela dio eta pertsonek bertara hurbiltzeko denbora galdu dutenez bulego horretan tratuari eta errespetuari lehentasuna ematen zaiela adierazi zigunt.\n- Zein da zure ustez, Altzako Udal bulegoaren egungo egoera?\nUrruntasunarengatik, Udaletxeko hallean dagoen Argibidek egiten dituen funtzioez gain, erregistroarekin, erroldarekin eta finantza gaiekin loturiko gestioak ere egiten ditugu.\nOrain dela bi hilabete Arantxa Lertxundik hiritarren arretarako zerbitzuaren buruzagitza hartu du eta oso azkar ari da egunean jartzen. Egun, tresna berriak ezagutzen eta ezartzen ari gara, hala nola, www.donostia.org, web gunea. Hiritarrek informazioa eskurago izatea da Web gune horren helburua.\n- Zein motatako lanak egiten dituzue? Zenbat lagun ari zarete lanean eta bakoitzak zein funtzio du?\nInprimakiak betetzen laguntzen dugu, adin txikikoak atzerrira joan daitezen baimenak ematen ditugu, errolda-ziurtagiriak egiten ditugu...udalean egiten diren ziurtagiri mota guztiak. Isunei buruzko informazioa ematen dugu, autobus-bonua ematen dugu, kaleko kexak jasotzen ditugu, tabernetan terrazak jartzeko eta etxeetako obrak egiteko baimenak eskaintzen ditugu...Edozein udal gestio.\nIgogailuak ezartzeko eta etxebizitzak birgaitzeko informazioa ere eskaintzen dugu. Izatezko bikoteen paperak bideratzen ditugu, ezkontza zibiletarako orduak ematen ditugu, Artikutzara sartzeko baimenak ere ematen ditugu...\nAurrean dugun pertsonari garrantzi handia ematen diogu, denbora galdu du honaino etortzen eta bere denbora galtzeagatik ordaintzen duen dirua ari naiz ni irabazten. Amorrazio handia ematen digu ezin diogula lagundu edo astebete itxaron behar duela esan beharrak...\nHiru lagun ari gara lanean, Mª Eugenia Lazcanotegi eta nik administrazio lan berak egiten ditugu. Pako Perez ordenantza da eta gainera errolda ziurtagiriak eta informazioa eskaintzen ditu.\n- Zein dira eskaera ohikoenak?\nAgian errolda-ziurtagiriak edo edozein motatako ziurtagiriak. Baina, edozein bisita informazioa emateko aprobetxatzen dugu; ama bat etortzen bada Eusko Jaurlaritzak Familia Ugarientzat duen dirulaguntzen inguruan informazioa ematen diogu, erretiratu bat sartzen bada Gizarte Ongizateak dituen laguntzei buruz hitz egiten diogu...Eta autobus, aterpe edo udalekuen inguruko informazioa eskatzen badigute interneten aurkitzen diegu.\nUrte hauetan guztietan denetarik gertatu zaigu...orain dela urte batzuk argentinar bat etorri zen Altzako baserri batean bizi ziren familiarteko batzuen bila, beraiekin hitz egitea lortu genuen eta helbidea eman genion. Beste batean, moja batek telefonoz deitu zigun iloba bat bisitatu nahi zuela baina auzora ez zekiela nola iritsi esanez. Zein autobus hartu behar zuen esan genion, geltokian itxaron genion eta bere ilobaren etxeraino eraman genuen. Funtzio publikoa dugu, ni eskola zaharrekoa naiz eta lanez lepo banago hiruretan, lan ordutik kanpo, etortzeko esango diot eta laguntzen saiatuko naiz.\n- Zein motatako jendea hurbiltzen zaizue?\nDenetarik. Adin guztietako pertsonak etortzen zaizkigu baina gehienek ez dute ezagutza handirik administrazioarekin loturiko gaietan. Bulego hau existitzen zenik ez zekiela esaten digunik ere bada oraindik. Inoiz, Antiguatik gizonezko bat etorri izan da hemen ilarak ez daudelako, aparkatzeko lekua dagoelako eta tratua hurbilagokoa delako.\n- Zure ustez, zein dira Altzako Udal Bulegoaren alderik ahulenak edota indartsuenak?\nUne honetan ezin dugu alde ahulez hitz egin. Arazo teknikoak konponduta daude, zuntz optikoa jarri digute... Administrari bat gehiago ez litzaiguke gaizki etorriko. Eta agian, ezjakintasuna eta koordinazio falta aipatu beharko genituzke gabezien artean.\nAlde indartsuei dagokienez, hiritarrari tratu pertsonala ematen diogula azpimarratuko nuke.\n- Hiritarren Harrerarako beste Zerbitzu batzuekin alderatuz, zein da Altzako zerbitzuaren egoera?\nIrungoarekin alderatuz, gertutasunagatik, hangoa hobea da, osatuagoa. Gehiegi kobratu dizutelako kexa batekin etortzen bazara guregana, guk kontsumitzailearen bulegora bidaliko zaitugu eta han zuzenean kudeatzen dute gaia. Arartekoraino ere iristen dira behar bada.\n- Zein ondorio edo eragin izan beharko luke Plan Estrategikoak Altzako Udal Bulegoan?\nPlan Estrategikoak funtzionarioen kultura eskema aldatzen lagun dezake. Eskema zaharrak alde batera utzi behar dira, hitz batean, ahaztu egin behar ditugu, jendearen beharrak hartu behar dira kontuan. Administrazioko hizkerak ulergarriagoa, xumeagoa izan beharko luke. Eta borondate handiko ekimena den aldetik, oso ondo egongo litzateke Altzako Informazio Bulego hau Planaren paperetan azaltzea.


Elkartasuna adierazi diegu Hego Afrikako osasungintzako langileei | LAB SINDIKATUA\nNazioartea Idazkaritza Elkartasuna Elkartasuna adierazi diegu Hego Afrikako osasungintzako langileei\nElkartasuna adierazi diegu Hego Afrikako osasungintzako langileei\nOsasungintzako langileen sindikatu nazionalak (NEHAWU) hurrengo otsailaren 10erako greba eta borroka egun bat deitu du Hego Afrikan, bertako langile klasearen eta, batez ere, Garapen Sozialerako Zerbitzu Publikoetako langileen lan baldintzen defentsan. LABetik, NEHAWU sindikatuari eta lan baldintza duinen alde Hego Afrikan borrokan ari den langile klaseari elkartasun mezu bat bidali nahi diegu.\nBertako gobernua austeritate neurriak aplikatzen ari da; NDZ-ak, Munduko Bankuak eta kalifikazio agentziek inposatutako neurri neoliberalak, hain zuzen ere. Hori gutxi ez balitz, langileek pairatzen dituzten jarrera oldarkorrak ere salatu nahi dituzte, azkenean gatazka batean eta hurrengo otsailaren 10eko greba deialdian gauzatu dena.\nZerbitzu sozialetako langileak soldatarik baxuenak dituztenak dira, garapen sozialerako zerbitzuak mantentzeko baldintza kaxkarretan lanean ari direlarik; sektoreko prekarietate tasarik altuenak pairatzen dituzten langileak dira. Horietariko asko pobre hartzen dute erretiroa eta pobre ere hil egiten dira zerbitzu hauetan urte luzez lanean aritu eta gero.\nHau guztiagatik, hurrengo otsailaren 10erako borroka egun nazional bat deitu dute honako aldarrikapenekin:\n-Zerbitzu sozialetan lanean hasteko beharrezkoa den mailaren errebisioa, OSD-aren errebisio orokorra, landa eremuko asignazioa gehitzea\n-Komertziorako beharrezkoak diren erremintak izatea, kaleratutako gizarte zerbitzuetako langileek berronarpen mugagabea\n-Garapen sozialerako departamenduko langile guztien zerbitzu baldintzak hobetzea\n-Indaba-k 2015an gizarte lanari buruz ateratako ondorioen aplikazioa\n-Gizarte zerbitzuetako profesionalen Kontseilu profesionalaren babesa\nBada garaia NDF eta Munduko Bankuaren xantaiei ezetz esateko. Gobernuek herritarren zerbitzura egon behar dute eta ez kapitalismo baten zerbitzura, sistema honek nahi du aberatsak gero aberatsago izatea, eta pobreak oraindik eta pobreago; hau da, betikoek irabazten jarrai dezaten.


Familia bakarreko etxeko igogailuak – Ascensores Abando\nZure etxebizitzarako igogailuak\nEtxebizitza pribatu batean instalatzen dira, pertsonak etxe barrutik erraz mugi daitezen.\nOro har, igogailu horiek txikiak direnez, ohiko batek baino leku gutxiago behar izaten dute. Horren ondorioz, hasieran gutxiago inbertitu behar izaten da eta mantentze-lanetan eta aldizkako azterketetan gutxiago gastatzen da.\n1Familia bakarreko igogailu elektrikoa ala hidraulikoa?\nFamilia bakarreko bi igogailu-moten arteko alde nagusia instalatzeko behar duten tokia da. Elektrikoek zulo handiagoa behar dute makina-gela jartzeko; izan ere, gela horrek familia bakarreko igogailuaren instalazioaren gainean egon behar du, eta, beraz, kasu gehienetan, familia bakarreko etxebizitzetarako igogailuak hidraulikoak izaten dira, leku gutxiago behar izaten dutenez, errazagoa baita horiek instalatzea.Toki nahikoa izanez gero, sistema elektriko bat aukera daiteke. En el caso de disponer de espacio suficiente, se puede elegir un sistema eléctrico.\n2Seguruak al dira familia bakarreko igogailuak?\nIgogailua garraiobide seguruenetako bat da. Segurtasuna eta fidagarritasuna familia bakarreko igogailuetan ere badago. Ascensores Abandon horrelako instalazioetan adituak gara. Segurtasuna gorabehera, eta indarrean dagoen legeriak oraindik behartzen ez duenez familia bakarreko etxebizitzetarako igogailuetan mantentze-lanak egitera, Ascensores Abandon dihardugunok urteko mantentze-zerbitzu bat kontratatzea gomendatzen dugu, aldizkako hainbat azterketa egiteko.\n3Zergatik aukeratu igogailu-mota hori?\nFamilia bakarreko etxebizitza gehienek diseinu eta eraikuntza bertikalak dituzte gaur egun. Zure etxe barrutik erosoago mugitzeko, ASCENSORES ABANDOn lan egiten dugunok familia bakarreko igogailuak diseinatu ditugu, igogailu bat izan dezazun zure garraio bertikaleko arazoak konpontzeko. Pertsonentzako gure jasogailuak eraikin bakoitzaren beharretara egokitzen dira eta, hortaz, erantzun erosoa ematen dute, zure etxe, bulego, klinika, jatetxe edo hotelaren barruan garraio azkar eta segurua izan dezazun. Familia bakarreko igogailuek segurtasun- eta kontrol-elementu guztiak dituzte, joan-etorriak erosoagoak izan daitezen, haurrek eta helduek nahi dutenean erabil ditzaten, eta atseginagoa izan dadin etxebizitzako solairuetara joatea. Gaur egun, ez dago arrazoirik produktu hori etxean edo negozioan izan ez dezazun. Esperientziak, kalitateak eta arreta atseginak, igogailuetan ematen ditugun zerbitzuen bikaintasuna bermatzen dute.\nBeti zure eskaera eta kezkei adi


Eragin Linguistikoaren Ebaluazioa egiteko tresna berria aurkeztu du UEMAk ‘Lurraldea eta Hizkuntza’ graduondokoan | UEMA - Udalerri Euskaldunen Mankomunitatea\nHasiera » arnasguneak » Eragin Linguistikoaren Ebaluazioa egiteko tresna berria aurkeztu du UEMAk ‘Lurraldea eta Hizkuntza’ graduondokoan\n2017(e)ko maiatzak 15 arnasguneak, hizkuntza politika Erantzunak desaktibatuta daude Eragin Linguistikoaren Ebaluazioa egiteko tresna berria aurkeztu du UEMAk ‘Lurraldea eta Hizkuntza’ graduondokoan sarreran\nUEMAk EHUren ‘Lurraldea eta Hizkuntza’ graduondokoan asteburu honetan aurkeztu du Eragin Linguistikoaren Ebaluazioa egiteko tresna berritua, iaztik hona jasotako ekarpenekin, zuzenketekin eta gainerakoekin gaurkotuta\n[Eragin Linguistikoaren Ebaluazioa. PDFa. 2,84 Mb]\nHirigintzak eta lurralde antolamenduak hizkuntzan duen eraginaz ohartuta, UEMAk, Kontseiluak eta Gipuzkoako Foru Aldundiak Lurraldea eta Hizkuntza jardunaldiak abiarazi zituzten duela hiru urte.\nLurraldea eta Hizkuntza. Hizkuntza eta Lurraldea izeneko lehen jardunaldi haietan, lurralde antolakuntzaren eta hizkuntza aldaketaren arteko harremana estua dela eta hirigintza proiektuek Eragin Linguistikoaren Ebaluazioa (ELE) moduko azterketa baten beharra dutela nabarmendu zuten antolatzaileek.\n2015eko Lurraldea eta Hizkuntza 2. jardunaldietan (Lurraldea eta Hizkuntza. Erronkak & Tresnak) ELE tresna horren lehen bertsioa aurkeztu zuen UEMAk, Gipuzkoako Foru Aldundiarekin batera. Euskalgintzak eta erakunde publikoek ere bat egin zuten gaiak duen garrantzia nabarmentzerakoan, eta ELEk lege izaera ere hartu zuen iaz, apirilean EAEko Udal Legea onartu zenean. Izan ere, Udal Legeak lege babesa ematen dio Eragin Linguistikoaren Ebaluazioari, hirigintza planek edo gainerako proiektuek hizkuntzan izango luketen eragina aztertzeko beharra ezarrita (ikus albistea: Hirigintza planen hizkuntza eragina aztertu beharko dute EAEko herriek).\nHerri baten egoera soziolinguistikoan eragin dezakeen edozein proiektuk ELE bezalako tresna ezinbestekoa dutela ikusita, udal arkitektoak, teknikariak eta gaian interesa duten gainerako profesionalak, euskaltzaleak eta ikasleak formatzeko beharra agerian geratu zen, herrietan eta proiektuetan Eragin Linguistikoaren Ebaluazioa modu zehatz eta profesionalean egin ahal izateko. Horretarako, Lurraldea eta Hizkuntza. Eragin Linguistikoaren Ebaluazioa titulua sortu du EHUk, eta graduondoko horren lehen ikasturtea ari da eskaintzen urriaz geroztik.\nGraduondoko horretan irakasle lanetan aritu dira Miren Segurola UEMAko koordinatzailea eta Goizane Arana UEMAko teknikaria, eta bien artean landutako ELE tresnaren bertsio zehatza eta berritua aurkeztu dute egunotan. Zehazki, pasa den ostiralean eta larunbatean graduondoko ikasleek 3ECTSko lurraldetasun praktikak izan dituzte, ELE tailerra izenburupean.\nBertan, Eragin Linguistikoaren Ebaluazioa egiteko tresnaren bertsio zuzendua, eraberritua eta eguneratua aurkeztu dute. Bi irakasleek nabarmendu dutenez, “EHUren graduondokoan aurkeztu dugun Eragin Lingustikoaren Ebaluazioa, hainbat urtean egindako ibilbidearen ondorioa izan da: Gipuzkoako Foru Aldundiarekin eta Kontseiluarekin hasitako bideari UEMAk eman dio azken bultzada, gaiaren ardura hartuta, baina gaiaren garrantzia ikusi eta honi serio heldu dioten erakunde askoren lana eta unibertsitatearen beraren konpromisoa dago honen guztiaren atzean”.\nEragin Linguistikoaren Ebaluazioa tresna berritzeko, UEMAko teknikariek hainbat ekarpen jaso dituzte hilabete hauetan guztietan, iazko jardunaldietan ELE tresna garatzeko eta neurri zuzentzaileak zehazteko beharra ikusi zenetik. Batez ere, lehenago Eragin Linguistikoaren Ebaluazioa egiten jardundako arkitekto, soziologo, teknikari eta hizkuntza aholkularien ekarpenak, iritziak eta zuzenketak izan dira kontuan hartu dituztenak.\nAurreko albistea ‘Mingaintza dantzan’ udalekuak: arnasguneetako ikasleak eta eremu ez hain euskaldunetakoak elkarrekin\nHurrengo albisteaSakanako herrietan kalean erabiltzen den hizkuntza neurtu dute: elkarrizketen laurdena da euskaraz


Cavalls del Vent - Ibilkari - Berria\n"Ederra asteburua, hanketako mina ahazten laguntzen duen horietakoa."\nCavalls del Vent 2013 / Angel Enguita - Outdoor Photo\n2013-09-25 / Uxue Fraile\nAurten bai, aurten Cavalls del Vent ultra-traileko leku paregabeez gozatzeko aukera izango genuen. Eguraldi aparta zegoen iragarrita!!! Ongi!!! Hori guztia jakin arren, beharko genuen materialaren zerrenda luzea zen. Ondorio gogorrak ekarriko zituen gero zerrenda horrek, jende asko kanporatu baitzuten materialarengatik. Baina aurreko urtean zer gertatu zen ikusita, aldatu eta kontrolatu beharreko zerbait zela iruditzen zait.\nZalantza askorekin baina gogo handiz joan nintzen hara, aurten ere Zegamako lagun-taldea lagun nuela. Nola bestela?\nBagara iritsi ginenerako prentsaurrekoa pasata zegoen. Giroa eta jendearen urduritasuna nabaritzen hasi ginen. Dortsala jaso, jendea agurtu… hurrengo egunerako materiala eta anoa postuak (Marc eta Pol Rafols ikusiko nituen hiru lekutan) prestatu orduko 22:00 inguru ziren. Berriro ere berandu ohera!!!\nGoizean goiz jaiki eta 07:00etarako irteera lekura. A ze giroa!!! Primerakoa!! Mila korrikalari inguru Cavallseko ibilbideaz eta giroaz disfrutatzeko gogoz. Luis Alberto, Miguel, Javi, Zigor, Nuria… denak inguruan irteera emateko desiatzen. "El último mohicano" filmaren abestiarekin eman zitzaion irteera. Ikaragarria da Bagako plazan une horretan zer bizitzen den!!!\nHasierako kilometroetan mutil askok aurreratu ninduten, eneee!!! Asko falta da, zer presa izango dute? Lehenengo kilometroetan elkartu nintzen Nuriarekin. Ni makilekin nindoan eta hasieran maldan gora nik jarri nuen erritmoa. Banekien, eta espero nuen, bera kontrolatzen zihoala eta aldapan behera aurrea hartuko zidala. Pentsatu eta egin ere. Baina nahiko ongi eusten nion bere atzean. Niu d´Aligako aterpetxeraino oso gustora nindoan, Nuria atzetik neraman eta jende asko zegoen animatzen. Bera etxean ari zen korrika eta gehienen oihuak berarentzat ziren. Zegama-Aizkorri maratoia gogorarazi zidan. Egun paregabea, jendea korrikalariak animatzen etengabe, Pedraforca urrutian ikusten dela… Zoragarria!!!\nAterpetxetik Nuria atera zen lehenbizi eta ni bere erritmoari eusten saiatu nintzen beheraka, baita lortu ere. Neure buruari behin eta berriz esan nion bera kontrolatzen ari zela baina konfiantza handia ematen zidan berarekin joateak. Oso gustura nindoan eta primeran ari nintzen pasatzen. Serrateko anoa-postuan aurretik jarri nintzen. Urduritzen hasi zela ikusi nuen, ene!!! Nahiko argi neukan punturen batean atzean utziko ninduela baina pozgarria eta dibertigarria zen horrela joatea. Zigor Iturrieta harrapatu genuen eta kilometro batzuk elkarrekin egin genituen. Bellver baino lehen bitan geratu behar izan nuen eta Nuriak 30 segundoko tartea egin zuen bion artean. Kostata atera nintzen herritik. Nuria dezente urrundu zitzaidan. Orduan hasi zen lasterketaren bigarren zatia. 40. kilometroa zen eta kosta egiten zitzaidan pistatik gora korrika joatea. Cortalsera iritsi eta 17:00etatik aurrera beharrezkoa izango zen materiala hartu nuen. Ez nintzen ausartu ondorengo anoa-postuetan hartzen, zalantzak nituelako 17:00ak baino lehen iritsiko ote nintzen (gero askoz ere urrutiago iritsi nintzen). Zerbait jan eta aurrera, Nuria nahiko urruti zegoen jada. Kostatu egin zitzaidan Prat de Aguilora iristea, baina jaitsieran berreskuratu eta gogotsu nengoen Gossolanseko igoerarako. 30 minututik jaistea da helburua! Egun batzuk lehenago Depa, nire entrenatzailea, buelta osoa emanda denbora horretan ibili baitzen. Indartsu nindoan berriro eta denbora jaistea lortu nuen. Felipe Artigue harrapatu nuen goian, makal zihoan baina gero buelta emango zion.\nJaitsieran gustura nindoan, Nuria urruti zegoen eta ahaztu egin nuen. Helburua gustura bukatzea zen jada. Ez dakit hirugarrena non zetorren, 83. kilometroraino ez nuen horretan pentsatu. Sant Martira jaisten beste estualdi bat pasatu nuen. Aurreko anoa-postuan edan eta jandakoak tripak nahasi zizkidan. Bukatzeko gogoz nindoan. Eskerrak lagunak han zeuden: Arnau, Alba, Marc... Berriro begiratu nuen behar zen material guztia neukan. Dena zegoen. Nirekin zihoan mutilak zer behar zen galdetu zidan: ez zeraman ez mallarik ez mahuka luzedun kamisetarik! Aurrez hainbat aldiz abisatu ziguten hori guztia eskatuko zutela eta helmugan ere hala egin zuten. Korrikalari dezente utzi zituzten lasterketatik kanpo horregatik. Erabaki zailak. Ez gaude ohituta materiala kontrolatzera, baina arauetan hala jasotzen bada, badakigu zer dagoen. Nik neuk ostiralean bertan galdetu nik neraman materiala egokia zen edo ez, baita behar zen guztia aldatu ere. Norberak ikusiko du nola interpretatzen dituen arauak eta zer arrisku hartzen dituen.\n17 km falta zirela azken igoerari ekin nion, goraino katalan batekin. Luze egin zitzaidan Sant Jordira igoera. Oso leku polita da baina oroimen txarrak nituen lehengo urtetik. Aurten, ordea, berreskuratzeko baliagarria izan zitzaidan, erritmoa ere ez genuen oso bizia eraman.\nAzken jaitsierari gogoz ekin nion, aurten dena egun argiz egingo nuen eta Bagara buruko argirik erabili gabe iritsiko nintzen. Pozik nindoan, irribarrez ere bai batzuetan!!! Hainbeste zalantzaren ondoren beste ultra trail bat bukatuta, sentsazio onekin gainera. Animatu eta hara joatera "bultzatu" nindutenekin gogoratu nintzen: Saül, Depa, Angel, Aitor, Ainhoa, Biel, Javi… Eskerrak ematea besterik ez neukan buruan. Marc Rafols zain neukan herriaren sarreran. Poz ikaragarria!!! Hunkituta zegoen eta halakoetan sentimendu hori beti kutsatzen da. Eskerrik asko Marc! Helmugan jende ugari, zer polita den momentu horiek bizitzea, helburua lortuta, helmugara iristen zarenean. Eta nola ez, Depa mikroarekin, nire zain. Mila esker, zuk ireki zenizkidan ultren ateak eta begira zer lortu dugun elkarrekin!!!\nBerezia izan zen momentua, oso berezia. Lagun askori eman behar dizkiet eskerrak. Egun horretan bertan III. Esteribar Raid-a nire ordez antolatzen geratu zirenei, haien laguntzarik gabe ezingo nintzen Bagan egon. Marc eta Pol Rafols, Maria Azkona, Alba, Arnau Julia… lasterketan zehar lau puntutan emandako laguntzarengatik. Biel Rafolsi ultrara joatera animatzeagatik. Eta nola ez, Saül eta Depari nigan izandako konfiantzarengatik eta hainbeste animatzeagatik.\nHandik aurrera, han zeuden guztiekin gozatzea egokitu zen: Javi eta Felipe, zegamatarrak, bildu ginen euskaldunak… goxo joan zen gaua eta goxo goiza sari banaketan. Ederra asteburua, hanketako mina ahazten laguntzen duen horietakoa.


Web mapa Hasiera Eskolaz kanpoko ekintza: Txalaparta\nMusikaren ikaskuntzan murgiltzeko modu erraz eta dibertigarria da txalaparta.\nMusika lantzeak haurraren adiera garapenean laguntzen du. Hala, memoria gaitasuna, kontzentrazioa eta arreta garatzen ditu. Musikaren lanketa orokorrak haurrarengan dakartzan ondorio onuragarri hauek helburu izateaz gain, txalapartan trebatzearen prozesuan ikaslearengan erritmoa eta koordinazioa lantzea ditugu helburu nagusiak, inprobisazioa eta sormenerako gaitasunak lantzearekin batera.\nLanketa hauetara bideratutako ariketa eta proposamen desberdinek osatuko dute tailerra eta ikaskideei eskainiko dieten saioa prestatzeak emango dio osotasuna ikastaroari.\nHelburu hauek lortzeko didaktika jostalari eta dibertigarriak jorratzean, musikaren inguruan sentimendu positibo eta aberasgarriak bizitzea da beste helburu bat. Eta hala, haurrarengan musikarekiko interesa eta erakargarritasuna sustatzea.\nTxalapartari bikoteak musika elkarrekin sortzen duen horretan, elkarlanaren garrantzia sustatzea eta aldi berean, norberaren aportazioen balioaz ohartaraziz autokonfidantza sustatzea dira jarrera arloko beste helburuak, elkarren arteko komunikazioa lantzearekin batera.


Eguzki babesa: zein krema fotobabesle aukeratu, noiz eta nola eman | Consumer\nEguzkitik babesteko, krema bat erabiltzeaz gain, hainbat gomendio ere bete behar dira, hala nola itzala beti bilatzea, betaurrekoak erabiltzea edo ura maiz edatea.\nEguzkia da jatorria eta bizi-iturria. Ezinbestekoa da bizitzarako, eta ondorio onuragarriak ditu organismoan, adorea eta umorea hobetzen baititu. Hala ere, ondorio negatibo batzuk ere baditu, eguzkiarekiko esposizio desegokia gure garaiko bizi-ohitura kaltegarrienetako bat bihurtu baita. Larruazalean erredurak eragiten ditu eta garaiz aurretik zahartzen laguntzen du. Gainera, eguzki-erradiazioak dira oraindik ere azaleko minbiziaren arrisku-faktore nagusia. Horregatik da funtsezkoa eguzkitik babestea, eta horrek ez du krema bakarrik ematea esan nahi, hurrengo lerroetan ikusiko dugun bezala. Horrez gain, larruazal-motaren edo egin beharreko jardueraren arabera eta nola eta noiz aplikatu behar den ere azalduko dizugu.\nEguzki-argi natural edo artifizialarekiko gehiegizko esposizioa oso kaltegarria izan daiteke giza azalarentzat. Larruazalean pixkanaka agertzen diren ondorio negatiboak urteetan zehar jasotako eguzki-erradiazioen baturaren ondorio dira. Etengabe haien eraginpean egotea aldizkako esposizioa bezain kaltegarria da, baina handia, adibidez, oporretan.\nEguzki-erradiazioak dira oraindik ere azaleko minbiziaren arrisku-faktore nagusia, eta, beraz, dakigun bezala, eguzki-babesa erabiltzea oso garrantzitsua da. Baina, argi daukagu zein babesle aukeratu eta nola erabili eguzki-izpietatik babesten laguntzeko? Merkatuan hainbesteko aniztasuna dago, non askotan ez baitugu argi zer erabili behar dugun edo nola erabili behar dugun. Horrela, okerreko produktua aukeratzen badugu, nahiz eta gure asmoa ona izan, azkenean ez dugu eguzki-babes egokia egiten ariko.\nEguzkitik babesteko gomendio orokorrak\nHasteko, kontuan hartu behar da eguzkitik babesteko krema ez ezik, eguzkitik babesteko gomendio orokorrei ere jarraitu behar zaiela:\nEdan ura maiz. Ondo hidratatutako azal batek eguzki-izpietatik babestuko zaitu.\nUdan, garrantzitsua da 12:00etatik 16:00etara itzalean egotea.\nSaia zaitez zu babesten egun lainotsuetan eta urte osoan.\nErabili txanoa, betaurrekoak, kamiseta… eta hondartzan, beti eguzkitakoa.\nBabes-maila gomendatua duten kremak erabiltzen ditu. Berritu bi ordutik behin edo bainu baten ondoren.\nSaihestu babesik gabeko esposizioa.\nHalaber, garrantzitsua da jakitea eguzkia hartzea ez dela hondartzan etzanda egotea soilik; horrez gain, garrantzitsua da hondartzan ibiltzea, bizikleta muntatzea, teilatupeko igerileku batera joatea, mendian ibiltzea edo kalean ordu asko egotea lanean, paseatzen, kirolak egiten edo, besterik gabe, leku batetik bestera joatea.\nZer fotobabesle aukeratu?\nAholku horiek argi izanda, hurrengo galdera da zein fotobabesle aukeratu nire larruazal-motarako edo egingo duzun jarduerarako.\nBabes-motei dagokienez, kontuan hartu behar da erradiazio ultramoreetatik babesteko maila FPS indizeak (eguzki-babesaren faktorea) edo IPS indizeak (eguzki-babesaren indizea) zehazten duela. Fotobabesleak eritemaren aurrean (gorritzea) azalaren defentsa naturala zenbat aldiz handitzen duen adierazten du. Adibidez, pertsona batek bost minutu behar baditu erretzen, FPS 30 iragazki batekin 150 minutu beharko ditu.\nUVA eta UVB izpien aurkako iragazkiak dituzten fotobabesleak aukeratu behar ditugu beti.\nEuropako Batasunak homologatutako produktua den ere egiaztatu behar dugu (CE logotipoarekin).\nOso garrantzitsua da aurpegi edo eremu jakin baterako den edo gorputz osorako den ikustea.\nBeste gomendio bat da larruazal koipetsuagoa edo lehorragoa dugun heinean erraz zabaltzen den formatua bilatzea.\nLaburbilduz, babes txikia 6 baino txikiagoa da, babes ertaina 6 eta 12 artekoa, handia 12 eta 25 artekoa eta oso handia 30 eta 50 artekoa.Oso babes handia erabiltzea gomendatzen dugu (30etik aurrera).\nAzkenik, berariazko jarduerei dagokienez, gogoan izan behar dugu mendian edo elurretan fotobabesle altua eman behar dela beti.\nNoiz eta nola aplikatu eguzki-krema?\nBabes egokia aukeratu ondoren, benetan eraginkorra izan dadin, nola erabili jakin behar da.\nHasteko, nahikoa kantitate erabili behar da gorputzaren azalera osoa estaliz. Askotan, aurpegiaz (eremu horretarako berariazko krema behar duena) edo sorbaldez oroitzen gara, baina ahaztu egiten dugu beste batzuk babestea, hala nola belarriak, lepoaren atzealdea edo buru-azala, haur txikien kasuan. Ez dugu ahaztu behar hiru urtetik beherakoei ezin zaiela zuzenean eguzki-erradiazioen eraginpean egon.\nFotobabeslea beti azal lehorrarekin eman behar da. Hori garrantzitsua da bainuaren ondoren babesa errepikatzeko; izan ere, azala bustita badago, tantek lupa gisa funtzionatzen dute eta erredurak gertatzeko arriskua areagotzen dute.\nLehenengo aplikazioak noiz izan behar duen, beti esan izan da eguzkitan jarri baino 30 minutu lehenago. Hala ere, azken ikerketek frogatu dute 10 minutu geroago eraginkorra dela babeslearen xurgapena egonkortzea. Horregatik, hobe da krema eguzkitan jarri baino lehentxeago ematea.\nErrepikatuko dugu? Kontuan hartu behar da produktuaren zati bat arroparen edo izerdiaren marruskadurarekin desager daitekeela. Horregatik, garrantzitsua da lehenengo aplikazioa azalpena baino lehenagokoa izan arren, prozesua bi ordutik behin errepikatzea. Era berean, ezinbestekoa izango da fotobabesa berriro ematea bainuaren ondoren.\nEta iazko fotobabesle bera erabil dezakegu? Alde horretatik, kontuan hartu behar da konposatu kimiko guztiek eraginkortasun-aldi bat dutela. Horregatik, fotobabesek iraungitze-data dute ireki ondoren (hiru edo sei hilabete).\nAzaleko minbiziaren prebentzioaren garrantzia\nEz dugu ahaztu behar neurri horiek guztiak funtsezkoak direla azaleko minbizia prebenitzeko. Eguzki-erradiazioak dira, oraindik ere, arrisku-faktore nagusia; izan ere, erradiazio horiek gai dira azala osatzen duten zelulen material genetikoan (DNA) mutazioak eragiteko eta horiek konpontzea eragozteko. Hala, kartzinogenesiaren edo minbizi baten sorreraren prozesua hasten da.\nGogoratu behar dugu, halaber, eguzki-lanparek eta beltzarantzeko ganberek erradiazio ultramorea igortzen dutela, eta erradiazio hori minbizi-sortzailea izan daitekeela babes egokirik gabe.\nMota horretako tumoreak saihesteko neurri horiek guztiak hartu arren, dermatologo batek urtero aztertu behar du larruazala, ilargirik, jaiotza-markarik edo kolorea, tamaina edo forma normaletik kanpo duten pigmentatutako eremurik badugun jakiteko.\nEguzkitik behar bezala babestea eta dermatologoari kontsultatzea, larruazalean aldaketak izan daitezkeela susmatzen ez bada, azaleko minbiziaren eragina murrizteko neurriak dira. Eta diagnostiko goiztiarrak gaixotasunaren pronostiko hobea ekarriko du beti.\nfotoprotección-eu minbizi piel-eu\nEguzkitik babestu eta azalaren aldaketak zaindu, melanomari aurrea hartzeko funtsezkoak baitira


Nola egin ezazu Coil Spring Strack koltxoi onena doan | Rayson\nNola egin ezazu Coil Spring Strack koltxoi onena doan\nHori galera izugarria dela sentitzen dut, ez astronomoentzat ez ezik, nola sentitzen garen mundu honetan - sentsazio handia eta galdua. Zintzoak izateko, baina, herrialdeak zertan ari diren arazo guztiak eman, salmenta gogorra dirudi jendeak gehiegizko argiztapenari buruzkoa izan dadin, argiztapen kostuak falta direnean.\n2. bateria honetarako kargagailuak ere 5mm gizonezko audio tapoiak ditu, bateria kargatzeko aukera ematen didate eredua kendu gabe, funtsean ezinezkoa baita. VIP Sugeak botoiaren etengailu txiki bat du, argiztapena arkatza edo bihurkinak erabiliz aktibatu eta desaktibatzeko aukera ematen duenean, baina funtsean ikusezina da, non begiratu behar ez baduzu.\nHormako zati bakarra imanak dituen errotorea da. Gauzak zailtzen direnean, kitzikapenaren hazteko ordena antolatuta dago. Haize bakoitzaren polaritatea uneko norabidean kontrolatzen da. Animazioak kontrolatzaileak jarraituko duen modu sinplea erakusten du. Egungo txandakatzeak polaritatea aldatzen du, \_ "push / pull \_" efektu bat emanez.


BBVA Hiltzailea: BBVA geure hezkuntzatik AT!\nAtzo inauguratu ziren ofizialki UPV/EHUko Uda Ikastaroak eta hasierako hitzaldia, BBVA Fundazioaren lehendakaria den Rafael Pardo Avellanedak eman zuen: 'Zientzia-alfabetizaziotik zientzia-kulturara gizarte aurreratuetan'.\nAitzakia izango da BBVAk diruz laguntzen dituela Udako Ikastaroak. Ez da lehenengo aldiz kolokan jartzen dugula entitate pribatuen esku-hartzea Unibertsitatearen finantziazioan.\nErantzuna beti izan da ezin dugula horrelako diru-iturria baztertu, ezeren truke ematen baita. Baina argi dago horren truke badagoela zerbait: orain arte izandako kritika-eza erakunde horren jarduerekiko eta orain bere ekintza filantropiko zein akademikoei eman dien legitimitatea.\nEz dago aitzakiarik, unibertsitate publikoa den UPV/EHUk, gure unibertsitateak, ezin du konplizea izan, ezin du Gizarte Erantzukizun Korporatiboko etiketaren atzetik ezkutaturik, lurrak, herri indigenak, ingurumena espoliatu, armak salerosi eta eskubide-urraketa luze bat ondorioztatzen duen politika babestu. Bada garaia, Giza eskubideen inguruko Nazioarteko Zuzenbidea errespeta eta legea bete dezan exijitzeko. Ez dugu sinesten bere enpresako “etikaz”.\nLeioan 2013ko ekainaren 26


1993tik, elezaharra elikatzen ari dira Kruder & Dorfmeister. Dantzarako musikaren hizkuntza unibertsal baten bila, historiara elektronika downtempoaren errege eztabaidaezin gisa pasaraziko zituen erritmoa aurkitu zuen duo austriar honek.\nPeter Kruderrek eta Richard Dorfmeisterrek mundu osoko belarriak gozatu zituzten nahasketa gorenekin, eta komunitate elektronikoaren izen errespetatuenetako bat bihurtu zituzten. Horren erakusgarri dira DJ Kicks eta K&D LP saioak, garai guztietako downtempo konpilazio goraipatuenetako bi.\nBeren zuzenekoek paisaia epikoak, melodia leunak, downbeat soinuak eta hip hop, dub eta olatu berriaren elementuak dituzte. Lagun iezaguzu, ekainean, bidaia errepikaezin batean; ikus-entzunezko ikuskizun berria ikusteko aukera paregabea da, musika zure zentzumen bakoitzaren bidez sentitzeko tekh show bat. Egunero edukitzen ez dugun pribilegioa.


Euskal Herria Bildu - Garbitzaileen greban langileen eskubideen alde eragingo du EH Bilduk\nGarbitzaileen greban langileen eskubideen alde eragingo du EH Bilduk\nSindikatuek bost eguneko greba deitu dute Gipuzkoako garbitasun sektorean, maiatzaren 12tik 16ra. Grebaren helburua sektorea arautuko duen hitzarmen duina lortzea da. Lanuzteek enpresei, saltoki handiei, erakundeei, ikastolei eta itunpeko ikastetxeei eragingo diete eta 3.000 pertsonengan eragina izango du.\nElkartasuna adierazi nahi diegu greban dauden langile guztiei. Garbiketa lanetan aritzen diren langileek grebara jo behar izan dute euren lan eskubideak aldarrikatzeko. Estatuko gobernuak hartu dituen neurriek emandako aukerei eutsi diote enpresa buruek garbiketa lanetan dabiltzan langileen eskubideetan atzerapausoak emateko. Horretarako euskarri nagusia lan hitzarmenetan aurkitu dute. Ondorioz, ezeren aurretik gure elkartasuna adierazi nahi diegu euren eskubideak aldarrikatzera kalera atera diren emakumeak nagusi diren sektore honetako langileei.\nGarbiketaren patronalak langileen kontura irabaziak pilatzen jarraitzen du. Aldiz, garbitzaileek 2009etik dute soldata izoztuta eta antzinatasuna murriztu diete. EH Bildu Espainiako lan hitzarmenaren aplikazioaren kontra dago eta Gipuzkoako hitzarmena lurraldeko errealitate sozial, ekonomiko eta sindikala kontuan hartuz hemen negozia dadin eskatzen dugu. Izan ere, Madrilen negoziatzen ari diren\nhitzarmenetan, lan erreforma espainiarra aplikatu, soldatak izoztu eta antzinatasuna ezabatu dituzte, besteak beste.\nEz da kasualitatea halako lan baldintza kaskarrak garbiketa sektorean gertatzea berriro: emakumea nagusi den lan honek ere gizartearen balorazio eskasa du eta gaizki ordaindutako lana da.\nGipuzkoa mailan gauzatzen ari den greba horren intzidentzia udaletan garrantzitsua izaten ari da. EH Bilduk kudeatzen dituen udalei dagokionez, Lasarten, Tolosan, Ordizian, Azkoitian eta Soraluzen. Baino beste udal batzuk ere badaude. EH Bilduren ordezkariak tentuz aztertzen ari dira herri horietako langileen egoerak eta hartu beharreko neurriak aztertzen ere bagabiltza. Herri horietan zerbitzua esleituta duten enpresekin harreman iraunkorrak ditugu. Egoerak banan-banan aztertzen gabiltza arazoari konponbide justu eta egoki bat eman nahian.\nHorren guztiaren aurrean, EH Bilduk honako neurri hauek hartuko ditu:\nGreban dauden langileen ordezkariekin bilkura dinamika bat irekiko dugu egoeraren berri jaso eta elkarlanean eman ditzakegun urratsak adosteko. Horretan hasiak gara jada, bai herrietan eta bai herrialde mailan. Herrialde mailari dagokionez, ELA eta LAB-erekin bildu gara jada.\nHalaber, zerbitzu horiek eskaintzen dituzten enpresa nagusienetako enpresaburuekin ere bilduko gara hurrengo egunetan, gaiaren azterketak konpartitu eta soluziobidean jar dezaten eragiten saiatzeko.\nGarbiketa zerbitzuak kanpora esleituak dituzten udal guztietan, kontratu guztiak errebisatuko dira egoera zein den aztertu eta EH Bilduk kudeatzen dituen instituzioen esku dauden neurri zuzentzaile guztiak ezarriko ditugu. Adibidez, langileen eskubideen murrizketak antzematen baditugu, automatikoki neurriak hartuko ditugu .


Bilboko argazki onena - Uriola.eus\nBilboko argazki onena\nuriola.eus 2017-10-20 11:57 Kultura-aisialdia Bilbo\nIbeni kaitik Igerrak taldeak San Anton zubiari eta elizari ateratako argazki hau aukeratu dute Marisol Ramirez argazkilariak eta Oier Aranzabal kazetariak osatutako epaimahaiak Bilboko argazki onena, Wiki Loves Monuments lehiaketan aurkeztu diren lanen artean.\nArgazkia: Igerrak taldea / eu.wikipedia.org | Ikusi handiago | Argazki originala\nLehiaketa gurera ekarri nahian, lehengo aldiz Wiki Loves Monuments lehiaketa Euskal Herrian antolatu du Euskal Wikilarien Elkarteak. Ipar eta hego Euskal Herrian ondare izendapena duten monumentuei argazkiak egitea izan da lehiaketaren funtsa. Eraikin zehatz batzuk ez ezik Bilboko Alde Zahar osoak edota Done Jakue bideak ere badute ondare izendapena. Lehiaketak "gure hiri eta herriak berrezagutzeko" aukera eskaini die argazkizaleei.\nLehenengo edizio honetan guztira 722 argazki aurkeztu dira. Marisol Ramirez argazkilaria eta Oier Aranzabal kazetaria izan dira epaile: Lehenengo, 26 onenak aukeratu dituzte eta, ondoren, finalisten arteko sailkapena egin dute, puntu bidez.\nBilboko argazki onena Igerrak taldeak San Anton zubiari eta elizari egindako hauxe hautatu dute.\nArgazkia: Igerrak taldea / eu.wikipedia.org


2019ko udal hauteskundearen kanpaina hasiera hiru argazkietan - - Karkara.eus\n2019ko udal hauteskundearen kanpaina hasiera hiru argazkietan\norainorio 2019-05-13 16:45\n2019ko maiatzaren 10eko lehenengo minutuan hasi zen aurtengo kanpaina ofiziala. Maiatzaren 26an hiru hauteskunde dira batera: udala, Gipuzkoako Batzarra eta Europa.\nKanpainako lehenengo gauean izaten da kartelak jartzeko ohitura. Oraingoan hiru hauteskunde izanda, pentsatzekoa zen udaletxean pentsatzeko eta egiteko daudenak hesi gehiago jarriko zituztela. Ba, izatekotan, gutxiago eta txikiagoak jarri dituzte.\nHorrelako hasierarekin tirabira zerbitzatuta dago. Hiru argazkietan azalduko dugu garapena.\nLehenengoan, udaletxera aurkezten garen lau talde politikoetatik bi nagusienek egiten dute beren agerraldia. Ikusten den bezala, gaur egungo nagusiak bere nagusitasuna agerian utzi nahi du. Diskurtsoetarako utziko ditugu “demokrazia” eta “errespetua” hitzak. Kartelak jartzen hirugarrena zetorrenak, zeharka jarri beharko zuen bere kartela, eta laugarrenak, globo batzuk puztu eta kartelak hor zintzilikatzeko aukera besterik ez zuen.\nBigarrenean, Orain taldeak bere tokitxoa hartzen du.\nHirugarrenean, nagusiak daukan demokraziaren ideia garbi agertzen du.